
Ber bi destûreke gerdûnî ve! 

t Li welatên Rojhilata Navîn ku piraniya wan bi dîktatorî, teo- Bi mebesta destûreke li gor pîvanên gerdûnî ku hemû pêdiviyên 

krasî yan jî bi monarşiyê têne birêvebirin û di warê azadiyan de pêkhateyên olî û etnîkî û yên rêxistinên civakî pêk bîne, mafê 

di dawiya rêza pîvanga welatan de ne, ji aliyekî ve DAIŞ, li ser mirovan û bi taybetî jî mafê jinan radestî wan bike bê amadekirin 

civak û sazûmanên siyasî bû gef û hêviya damokrasiyê lawaz li Parlamena Kurdistanê pêşnûmayasayek hate pesendkirin. Li 

kir, ji alî din ve jî Rêveberiya Herêma Kurdistanê (RHK) dikeve gor vê pêşnûmayasayê, wê Lijneya Amadekar a Destûra Nû bê 

nav tevgerînekê ku asta geşedariya xwe bighîne asta pêşketîtir damezirandin û wê ev lijne destûra nû binivîse. _no _ q * 

demokrasiyen cihane. r 

'Hêviya me 
serkeftin e" 

Proseya kampanyayên hilbi- 
jartinên 7’ê Hezîrana 2015’an 
dest pê kirin. Partiya sereke ya 
kurdan HDP’ê jî beriya hilbi- 
jartinê daxuyandibû ku ew ê li 
ser navê xwe beşdarî hilbijartinê 
bibe û namzetên xwe eşkere 
kiribû. Herwiha beşdariya HDP’ê 
ya li ser navê xwe li Bakurê 
Kurdistanê kelecanek bi xelk û 
esnafan re çêkir û xelk hêvî dike 
ku HDP bendavê derbasbike. 

Kobanê: Nexweşî, mayîn û avadanî 



"Armanca îranê 
Kurdistan e" 

Pisporê komên îslamî yên 
radîkal ên li Rojhilata Navîn 
û Qafqasya’yê û mamosteyê 
Zankoya Dicle’yê Yrd. Doç. Dr. 
Huseyin Şeyhanboglu ku bi salan 
di derbarê komên tundirew de 
xebat û lêkolîn kirine, di derheqê 
DAIŞ û Haşdî Şabî de têbiniyên 
balkêş dide zanîn. Li gor nêrina 
Şeyhanhoglu DAIŞ û Haşdî Şabî 
wê di demeke nêz de bo Kurd- 
istanê xetereyên mezin ên nû 
biqewimînin. r 08 - 9 

L i Rêvebiriya Herêma Kurditanê 
(RHK) a ku bi meşandina şerê li dij 
DAIŞ’ê bala dinyayê kêşa ser xwe û 
di mercên herî dijwar de, li rojhilata navîn 
bû tekane welatê stargeh ê komên olî û 
etnîkî, bi mebesta ku jiyana civakî li ser 
wekheviyê ji nû ve bê sazkirin, cihêrengiya 
civakê bê parastin û asta demokrasiyê li 
gor pîvanên gerdûnî bê bilindkirin xebata 
nivîsandina destûreke nû destpê kir. Ji bo 
nivîsandina destûrê, wê lijneyeke ku ji 21 
kesên endamên parlamenê û kesên derveyî 
parlamenê pêk tê bê damezirandin. 

Li gor pêşnûmayasaya ku di 13’ê Nîsanê de 
li parlamenê bi 77 dengan hate pesendki- 
rin, piştî ku ev pêşnûmayasa di rojnameya 
fermî de bê weşandin, wê ev 
lijne di navbera mehekê de bê 
damezirandin. Piştî bê damezi- 
randin wê lijne tafilê dest bi 
xebatan bike û wê di navbera 
90 rojan de nivîsandina destûrê 
biqedîne. Li gor pêşnûmayê, 
ji bo hemû hemwelatiyên ji 
gelên din dikaribin bixwînin 
wê destûr bi kurdî, erebî, 
tirkmenî, ermenikî û suryanikî 
bê nivîsandin û ji parlamenê re 
bê pêşkêşkirin. Piştî pesend- 
kirina parlamenê, wê Serokê 
Herêmê û Serokê Parlamenê li 
hev bicivin û di navbera mehekê de ji bo 
referandûmê rojeke goncav diyar bikin. 

Ger ku ev pêvajo erênî bidome û di destûra 
nû di referandûmê de bê pesendkirin, piştî 
ku di rojnameya fermî de bê weşandin wê 
Herêma Kurdistanê bibe xwedî destûra 
herî demokratîk a rojhilata navîn. 

Destûr li ser pergala parlameniyê 
ava dibe 

Destûra nû ku 5 partiyên siyasî yên ku di 
parlamenê de komên wan hene li serê li hev 
kirine, wê li ser hêmanên maf û azadiyên 
komên olî û etnîkî û bi taybetî yên jinan 
ku di destûra heyî de baş nayêne parastin 
bê amadekirin. Ev partiyên ku di derbarê 
kêmasiyên destûra heyî de heman fikaran 


dikin, di derbarê ku destûra nû dadweriya 
herêmê serbixwe bike de jî heman dax- 
wazê dikin. Piştî nîqaşên dûvdirêj ên li 
ser pergala rêveberiyê, partiyan ji ber ku 
demokrasiyê xurttir dike, sînorê azadiyan 
frawantir dike, li ser pergala parlameniyê 
li hev kirin. Her wiha nîqaşên li ser mînak- 
girtinên destûrên welatên din jî rawestiyan. 
Li gor agahiyên ku me ji jêderên Başûrê 
Kurdistanê wergirt wê destûra nû bi tevahî 
destûreke Kurdistanî be. Di pêvajoya 
nivîsandinê de piştî wergirtina nêrînên 
aliyên siyasî, kêmnetewe, jin û ciwan û 
kesên pispor, wê metnên destûrên welatên 
ku şayanî pesindayînê ne jî bêne çavdêrîki- 
rin. Li gel goncaviya pîvanên gerdûnî, 


wê taybetiyên Kurdistan ên erdnîgarî û 
etnîkî, hestiyariyên komên olî, daxwaziyên 
jin û hawirparêzan û pêdiviyên aramiya 
navxweyî jî bêne pêşçavkirin û destûreke 
Kurdistanî bê nivîsîn. 

Sê xalên grîng: Bexda, 
petrol û serxwebûn 

Di pêvajoya amadekirina destûra nû de 
sê xalên ku çawaniya wan tê meraqkirin 
jî, pêwendiyên bi Bexdayê re, rêbaza he- 
nardekirina petrolê û xalên destûrê yên di 
derbarê serxwebûnê de ne. Ji bo têgihîştina 
van xalan me xwe gihand rayedarên Goran 
û PDK’ê, lê belê van rayedaran diyar kirin 
ku xebat nehatine wê radeyê, biryarên ku 
hatine stendin li ser damezirandina lijneya 


amadekar ku wê di demên pêş de dest bi 
nivîsandina destûrê bike ne û dane zanîn 
ku di qonaxa nivîsandina destûrê de wê ev 
mijar bikebin rojevê. Jêderên parlamenê 
ragihandin ku li ser van sê xalan daxwazên 
civakê û yên RHK’ê lihev digoncivin, 
destnîşan kirin ku di van sê xalan de wê ji 
tu kesan îcaze neyê xwestin û ew ê daxwazê 
civakê bêne pêşçavkirin. Parlamenta 
Tevgera Goran û Cîgira Serokê Lijneya 
Amadekar a Destûrê Behar Mahmûd anî 
ziman ku ji ber gellek dane hene, wê lijneya 
amadekar berpirsyariyeke mezin hilgire ser 
xwe û wê ev lijne li gor vê berpirsyariyê pêk 
bîne bê honandin. Mahmûd got: “Ev lijne 
wê berpirsyar be ku destûreke nû ku mafê 
jinan û maf û azadiyên pêkhat- 
eyên etnîkî, olî û mezhebî biber- 
sivîne û biparêze binivisîne” 

Pergaleke parlamenî ya bê 
kêmasî 

Behar Mahmûd di derbarê mi- 
jarê de agahî dane BasNûçe’yê û 
anî ziman ku her welat destûrên 
xwe liser hin taybetiyên xwe ava 
dikin û dom kir: “Ev metnên 
hanê, li gor mercên wan welatan 
sînorên mafê hemwelatiyan, 
sînorên desthilatdaran û sînorên 
erdnîgariya xwe diyar dikin. 

Ev sînorên diyarkirî di destûran de têne 
diyarkirin. Em wek Tevgera Goran dibêjin 
ku di destûra heyî de di derbarê pêkanîna 
pergaleke parlamenî de kêmasî hene û ev 
pergal pêdiviyên azadiya hemwelatiyan na- 
bersivîne û naparêze. Her wih destûra heyî 
serxwebûna dedweriyê jî pêkan nake. Wekî 
me, hemû partiyên siyasî yên Herêma 
Kurdistanê jî li gor ramanên xwe hin aliyên 
destûra heyî rexne dikin. Ji ber vê yekê, wê 
herkes ji destûreke nû ku hemû partî, alî 
û pêkhate xwe tê de dibînin sûd wergirin. 
PDK jî di nav de hemû partiyên siyasî, li 
ser hin xalan li hev kirine û bi destûra nû 
re dikere kêmasiyên destûra heyî bêne ça- 
reserkirin. Tevgera Goran di destpêka da- 
mezirandina xwe ve bawerî bi vê yekê aniye 



ku pergala parlameniyê di warê dazxaziyên 
azadiyê û cûdahiyên komên civakî de ji bo 
rojhilata navîn û Kurdistane pergala herî 
goncav e. Destûr li gor kes an jî partiyan 
nayêne amadekirin. Berovajiyê vê destûr, 
li gor goncaviya pêkhater û taybetiyên ew 
sazûmana civakî û siyasî têne amadekirin. 
Ji bilî vê, divê maf û azadiya ku bi geşedana 
şarisistaniya cîhanê re derketiye holê jî bi- 
parêze û pêşî li geşbûna demokrasiyê veke. 
Her welat xwedî taybetiyên xwe yên çandî 
û kevneşopiyên xas in ji ber vê yekê nabe 
ku ji Amerîka yan jî ji Ewropa destûreke li 
gor wan hatiye amadekirin bê transferkirin. 
Em destûreke ku ji maf û azadiya mirovan 
re hestiyar lê belê di heman demê de tay- 
betiyên xas ên Kurdistanê jî dihundurîne û 
ew diparêze dixwazin. 


Lijne tenê ji parlemenan pêk nayê 

Li Herêma Kurdistanê, di derbarê lijneya 
destûrê de tu partû daxwaziyên xwe ferz 
nake lê belê rewşeke ku hemû partî li serê 
hembiryar in derkete holê. Di derbarê 
diyarkirina endam û şêweyê xebata lijneyê 
de 5 partiyên siyasî yên mezin heman dax- 
wazan anîn ziman. Li gor van daxwazan wê 
21 endamên lijneyê hem jî endamên par- 
lamenê û hem jî kesên derveyî parlamenê 
bêne hilbijartin. 


Sekreterê Parlamena Kurdistanê 

Fexredîn Qadir ji di daxuyaniya ku da 
rojnameya me de da zanîn ku di hin or- 
ganên çapemeniyê de ji alî parlamenê ve 
pesendkirina pêşnûmayasaya destpêkirina 
xebatên nivîsandina destûrê weke pesend- 
kirina destûrê hatiye nîşandan, hişyar 
kir û got: “Ev ne rast e” Qadir amaje kir 
ku pêvajoya hatiye destpêkirin, pêvajoya 
damezirandina lijneyê ye û destnîşan kir 
ku wê destûra nû ya Kurdistanê, li gor hêvî 
û daxwazên hemû hêman û pêkhateyên 
Kurdistanê bê amadekirin û wiha dom kir: 
“Em destûreke ku di çarçoveya demokra- 
siyê de maf û azadiya mirovan digeşîne û ji 
cihêrengiyan re pir hestiyar e dixwazin. Ev 
daxwazî daxwaziyên hemû aliyên Kurdis- 

Barzanî û Obama dicivin 

Serokê RHK’ê Mesûd Barzanî 
di çend rojên pêş de li ser vex- 
wendina Rêveberiya Dewletên 
Yekgirtî yên Amerîkayê(DYA) ew 
ê biçe Washingtonê. Cîgirê Wezîrê 
Derve yê DYA’yê Breet McGurk 
got ku ji bo serdana Serok Barzanî 
amadekarî destpê kirine. Çav li 
rê ye ku Barzanî li Qesra Sipî bi 
Serokê DYA Barack Obama û 
Cîgirê Serok Joe Biden re hevdîtin 
pêk bîne. Weke tê zanîn, sala 
çûyî, ji ber ku PDK û YNK hê jî ji 
‘Lîsta Terorê’ ya DYA’yê nehatibû 
derxistin, Serokê RHK’ê Mesûd 
Barzanî wê demê serdana xwe ya 
Washingtonê betal kiribû. Piştî vê 
berteka Barzanî Kongreya DYA’yê 
di Kanûna 2014’an de her dû 
partiyên kurd ji ‘Lîsta Rêxistinên 
Terorî ya Asta Sêyem’ derxistibû. 


tanê ne û hemû alî di her platformê de van 
daxwaziyan tînin ziman. Lijneya amadekar 
a ku wê ji 21 kesan pêk bê biryar bide ku 
ew ê sûd ji kîjan destûrên welatên din wer- 
bigirin. Ev karê lijneyê ye û ji bo vê yekê 
hîna zû ye. Bi salan e Herêma Kurdistanê 
ji alî PDK û YNK’ê ve tê birêvebirin. Wê 
demê destûra heyî ji alî PDK û YNK’ê ve 
hatibû nivîsandin û di navbera her dû par- 
tiyan de arîşe derketibû. Di destûra nû de 
ne tenê ev her dû partî, hemû partiyên si- 
yasî û aliyên civakê heman daxwazan berz 
dikin û ev daxwaz neyêne piştguhkirin” 
Qadir, bi bîr xist ku wê Lijneya Amadekar 
a Destûrê di dema ku hatiye diyarkirin 
de û li gor daxwazên hemû hêmanên 
etnîkî destûra nû amade bike û got: “Ji 
bo destûra nû projeyeke ku 
hatiye amadekirin heye lê 
belê di encama nîqaşên di 
derbarê pêdiviyan de ev proje 
dikare hinekî yan jî bi tevahî 
bê guhertin. Hin dezgehên 
çapemeniyê bi ser navê min 
nûçeyên ku goya nivîsandina 
destûra nû qediya ye û destûr 
ji alî parlamenê ve hatiye 
pesendkirin belav kirine. Ev 
ne rast e, çimku heta niha 
lijneya amadekar nehatiye 
damezirandin. Tiştê ku Par- 
lamena Kurdistanê pesend 
kir ne destûr, pêşnûmayasaya 
ku damezirandina Lijneya 
Amadekar a Destûrê û pêva- 
joya nivîsandin, pêşkêşkirina 
referandûmê û lidarxistina 
encamên referandûmê ye. Lijneya Ama- 
dekar a Destûrê ku wê li gor rêzikên vê 
pêşnûmayasayê ji 21 kesan pêkbê, wê 
dest bi nivîsandina destûrê bike. Piştî ku 
ev destûr li parlamen û di raya giştî de 
hate nîqaşkirin, di encama van nîqaşan 
de dibe ku dîsa hin beş an jî xalên wê 
bêne guhertin û di dawiya van xebatan 
de wê destûra nû li gor prosedora ku 
di pêşnûmayasayê de hatiye diyarkirin 
bi encam bibe û bi referandûmê ji gel 
re bê pêşkêşkirin. Bi pesendkirina vê 
pêşnûmayasayê re pêvajoya destpêkirina 
xebatên destûra nû jî destpê kirî ye. Li ser 
şêweya rêveberiya Kurdistanê jixwe nîqaş 
hatibûn destpêkirin û 5 partiyên siyasî yên 
ku di parlamenê de komên wan hene li ser 
pergala parlameniyê li hev kiribûn. Tenê 


liser xala hilbijartina Serokê Herêma Kurd- 
istanê PDK’ê dixwest ku serok ji alî gel ve 
bê hilbijartin û partiyên din jî dixwestin ku 
ji alî parlamenê ve bê hilbijartin” 

Amadekariyên Mûsilê didomin 

Li Başûrê Kurdistanê, ji aliyekî ve xebat 
û nîqaşên li ser destûra nû didomin, ji alî 
din ve jî di eniyên şer ji bilî hin pevçûnên 
piçûk rewş aram dibe. Li eniyên Mûsilê 
gefa êrîşên DAIŞ’ê pir kêm bûye û di 
hemû eniyan de Pêşmerde dest li tetikê 
ye. Piştî hevdîtina Îbadî û Barzanî di 
mijara operasyona Mûsilê de jî geşedan 
pir bûn. Di derbarê rewşa dawî ya eniyên 
şer û amadekariyên operasyona Mûsilê de 
Fermandarê Hêzên Zêrevanî yê Mûsilê Ka- 


mran Hawramî ji BasNûçe’yê re daxuyand 
ku di eniyên Mûsilê yên Findox, Qadisiye 
û van derdoran de DAIŞ hin êrîşên piçûk 
pêk bîne jî, li gor êrîşên berê asta xeteriya 
êrîşan pir nizim bûye, ev yek dide xuyaki- 
rin ku hêza DAIŞ’ê pir qels bûye û sedemê 
qelsbûna wê jî ew e ku Pêşmerge di deme- 
ke kurt de sistiya we ji ser xwe avêt, bi lez 
xwe ji şer re amade kir û hêza manewiyata 
xwe berz kir. Hawramî diyar kir ku ji ber 
hêza wê ya êrîşkarî nemayê DAIŞ, tenê bi 
êrîşên bombeyî yên piçûk hewl dide ku 
ziyanê bide Pêşmerge, lê belê di vê rêbazê 
de jî bi ser nakebe. Hawramî anî ziman 
ku hem ji ber bergiriyên Pêşmerge, hem 
ji ber têkçûna wê ya Tîkrîtê û hem jî ji 
ber ku operasyona Mûsilê di rojevê de ye, 
DAIŞ ji hêz ketiye û di warê moral de têk 


çûye. Hawramî rola hêzên hevpeyman a di 
qelskirina DAIŞ’ê de jî destnîşan kir û di 
derbarê amadekariyên operasyona Mûsilê 
yên Pêşmerge û artêşa Iraqê de jî wiha 
axivî: 

“Pêşmerge ji operasyonê re amade ye û di 
derbarê mijarê de lijneya hevbeş a ku di 
navbera RHK’ê û rêveberiya Bexdayê ve 
hatibû damezirandin di derbarê opera- 
syonê de plansaziyan pêk tîne. Li ser eni- 
yên ku wê Pêşmerge tê de êrîş bike xebat 
têne meşandin” Hawramî da zanîn ku ji bo 
pêdiviyên çek û cebilxane yên operasyonê 
Pêşmerge, bi saya alîkariyên welatên 
rojavayî hatiye xurtkirin û di vî warî de 
kêmasiyên mezin ên pêşmerge tune ne. 
Hawramî da zanîn ku piştî ketina Tîkrîtê, 
ji bo pêkanîna 
operasyona Mûsilê 
rawestgeha dawî 
Ambar e, bi ketina 
Ambarê re wê 
operasyona Mûsilê 
pir hêsantir bibe û 
ji ber ku DAIŞ di- 
zane bi ketina Am- 
barê re operasyona 
Mûsilê pêkan dibe, 
bi hemû hêza xwe 
li wê derê berxwe 
dideûjiber vê 
yekê li Ambarê 
pevçûnên dijwar 
diqewimin. Haw- 
ramî got: “Lê belê 
li gor agahiyên ku 
têne ber destên 
me Ambar ber bi ketinê ve diçe. Ji ber ku 
sunneyên wê derê ji pêkanînên Heşdî Şabî 
ditirsin, ji bêçarî li gel DAIŞ’ê şer dikin. 

Ji ber ku ne axa Kurdistanê ye Pêşmerge 
dest navêje Ambarê, lê belê di demeke nêz 
de wê li Ambarê operasyoneke mezin bê 
destpêkirin. 

Di derbarê Pêşmergeyên dîl ên di dest 
DAIŞ’ê de jî Hawramî dazanîn ku di 
derbarê bihevguhertina dîlan de tu 
pêkanînekên fermî tune ne, lê belê 
hewldanên ne fermî hene û got: “Lê belê 
divê ev mijar di çapemeniyê de pir neyê 
niqaşkirin” Hawramî ragihand ku di destê 
Pêşmerge de nêzîkî 100 dîlên DAIŞ’ê hene, 
tenê di eniyên Mûsilê de nêzîkî 50 dîl hene 
û bi giştî jî nêzîkî 50 dîlên emîr hene. Ji alî 
din ve 500 Pêşmergeyên ku li Almanyayê 
. perwerdehiya çekên giran werdi- 


qedandin ber bi Kurdistanê ve bi rê ketin. 
Her wiha di qada navneteweyî de xebatên 
dîplomatîk ên Kurdistanê jî bê navber 
didomin. Piştî danûstendinên fermî, 
Hikûmeta Macaristanê biryar da ku ji 
bo piştgiriya şerê li dij DAIŞ’ê bikin ew 
ê nêzîkî 200 leşker bişîne Kurdistanê. 
Piştî ku di meha mijdara sala çûyî de 
Macaristanê li Hewlêrê balyozxane vekir, 
Wezareta Pêşmerge daxuyandibû ku ew ê 
dewleta Macaristan alîkariya leşkerî bike. 
Li gor malpera nûçeyan a ‘Pester Lloyd’ a 
ku li Macaristanê bi almanî weşanê dike, 
Wezîrê Derve yê Macaristanê Peter Szij- 
jarto ji dezgehên çapemeniyê yên fermî 
re ragihandiye ku daxwaziyeke wan a 
wisa heye ku ev leşkerên macarî peywira 
parastina Navenda Perwerdehiya Hêzên 
Hevpeyman a li Hewlêrê hilgirin ser xwe. 


Barzanî: Fikra birakujî ne azadiya raman e 

Bertekên li hember daxuyaniyên Endamê Konseya 
Rêvebir a KCK’ê Duran Kalkan ên ku çend roj berê 
gotibû, ‘Nabe ku Kurdistan ji Hewlêrê bê birêve- 
birin’ berdewam dikin. Piştî bertekên ji derdorên 
siyasî û entellektuel ên kurd, Serokê RHK’ê Mesûd 
Barzanî jî gotinên Kalkan bi xiyanetê wesf kir. Di 
peyama xwe ya di derbarê mijarê de Barzanî balê 
kêşa ser birakujiyê û got: “Dijminên kurdan bi her 
rêbazan xwestin tekoşîna gelê kurd asteng bikin, bi 
tirsê, bi enfal û jenosîdê, bi êrîşên kîmyawî, bi dor- 
pêçkirin û zindanîkirinê, bi êrîşên têkbirina aborî 
xwestin ku kurd terorîze bibin û têk biçin. Lê belê 



bik ahkariya xwede u tekoşina gele kurd hemu ev bi dest xistiye gef e. Seroke RHK e Mesud Barzam 
planên qirêj pûç derketin” Barzanî di berdewamiya di peyama xwe ya ku bi mebesta Cejna Çarşema Sor 

peyama xwe de anî ziman ku gelê kurd ji her demê a ezdiyan weşand de xemgîniya xwe ya trajediya ku 

bêtir nêzîkî serkeftinê ye û ji ber vê yekê li dijê gelê hat serê ezdiyan anî ziman û cejna hemû ezdiyan 

kurd rêbazeke nû tê ezmûnkirin. Barzanî got: “Bi pîroz kir. Barzanî di peyama xwe de balê kêşa ser 

şêweyên cuda, propagandaya birakujî, partîperestî mijara ‘Kanton’ê û got: “Tu kes nikare ezdiyan ji 

û perçekirina Kurdistanê tê pêkanîn. Ev ne azadiya Kurdistanê biqewitîne. Ew ê ezdi bixwe xwe bi rê 

ramanê ye. Daxuyaniyên bi vî rengî xiyaneta welat ve bibin. Ezdiyan, bi vîn û berxwedana xwe ya li dij 

û gel e. Pêkanîna planên dijminên kurdan e. Nayê DAIŞ’ê, ji hemû dost û neyarên xwe re nîşan dan ku 

qebûlkirin ku nêrînên wiha li Kurdistanê hebin. Ev ew perçeyek ji Kurdistanê ne û nayên qewitandin” 

nêzîkayî ji bo asayîşa Kurdistanê xeter e, li ser dest- 
keftiyên ku gelê kurd bi xwîn û hêstirên çavên xwe 

Kobanê: 

Dijminê nû nexweşî û mayin in 

Abdullah Arisoy 



i Rojavaya ku şer û avadanî bi 
hevre berdewam dike de bi taybetî 
li Kobanê û bajarên din ên kû şerê 
giran li wan berdewamin bi germbûna 
hewayê re arîşê û mûşkileyên din dest 
pê kirin. Nexweşiyên vegir yên ji termên 
endamên DAIŞ’ê belav dibin, mar û mişk 
roj bi roj li herêmê zêde dibin. Her wiha 
hat zanîn ku bi belavbûna bêhna terman 
û qîrêjî û herîkîna ava qîrêj a li nava bajêr 
nexweşiya kînorê belav dibe. Li hêla din jî 
tê eşkere kirin ku ji ber germahiya hewayê 
zêdebûna mar û mişkan, kêzik û kurmikan 
û belavbûna nexweşiya kînorê di serî de li 
Kobanê xetereyeke tendurustiyê li herêmê 
dest pê kiriye. Rêvebirên Kantonê digel 
hişyariyê bangawaziya alîkariyê dikin. 

Li gor agahiyên rêvebirên bajêr, roj bi 
roj buyerên nexweşiyan zêde dibin. Ko- 
banêya bi mehan pevçûn di navbera hêzên 
kurd û DAIŞ’ê de lê qewimîn bi bordû- 
mana Hêzên Hevpeymanî jî bajar bû kavil. 
Li hêla din şerê kolanan ê di navbera DAIŞ 
û hêzên kurd de kir ku bajar wêran bibe. 

Li hêlekê xebatên avadaniyê destpêkirine 
û li hêla din jî li çend deveran operasyonên 
rizgarkirina gundan jî berdewam dikin. 

Her wiha hat zanîn ku ji ber nebûna der- 
fetan, belavbûna nexweşiyên vegir jî roj bi 
roj zêde dibin. Bi azadkirina bajêr a ji hêla 
hêzên kurd ve vegera xelkê bajêr a ji Sirûcê 
jî dest pê kir. Nebûna cih û waran û der- 
fetan jî rê li ber belavbûna nexweşan a di 
nava xelkê de dike. Ji ber mayinên DAIŞ’ê 
çandine xelkên vedigerin li gundan tên bi 
cih kirin û xelk ji cihên mayinên çandî tên 
dûr xistin. 

Xelkê ji ber nebûna binesaziyê, av, 
ceyran û xwarinê di rewşeke girandebûn ji 
bo li hember nexweşiyan jî bên parastin li 
hêviyê ne ku rêxistinên navdewletî alîkari- 
yê bigihînin wan. Di serî de ji Başûr û 
Bakurê Kurdistanê gellek sazî û dezgehên 
alîkariyê ji bo li herêmê lêkolîn û paqîjki- 
rina mayinên DAIŞ’ê dest bi xebatan kirin. 
Nebûna derfet û pisporên tendurustiyê 
dibe sedem ku desteyên li nava bajêr jî 
nexweş bikevin û xetereyê ji wan kesên ji 
bo avadankirina bajêr li bajêrin jî pêk tîne. 

“Divê bajar bê dermankirin” 

Hevserokê Sendikaya Kedkarên Civakê 
û Tendurustiyê yê Rihayê Reşat Dogan, 
eşkere kir ku li navenda Kobanê li gellek 
termên endamên DAIŞ’ê rast hatine û 
ew term ji bo xelkê nava bajêr xetereyan 
pêk tîne. Di berdewamiya axaftina xwe 
de Dogan da zanîn ku ji bi bilî termên 
endamên DAIŞ’ê ava kezîn û cihoyan jî 
dibin sedem ku nexweşiyên vegir li nava 
bajêr zêde bibin. Dogan amaje bi wê yekê 
jî kir ku divê bajar bê dermankirin û wiha 


got: “Term arîşe ne lêbelê arîşeya mezin 
ne term in. Arîşeya mezin ava kezîn û 
qedemgehên nava bajêr e. Ji bo ku ew mêş 
û ajalên terman dixwin bêne kuştin jî divê 
bajar bê dermankirin.” 

“Mişk, mêş û koremişk zêde bûn” 

Serokê Giştî yê Komeleya DESTê ya li 
Rihayê Mehmet Zeki Unutur ji BasNûçeyê 
re axivî û da zanîn ku nexweşiya kînorê 
ji ber termên endamên DAIŞ’ê roj bi roj 
li nava zarokan belav dibe. Unutur her 
wiha da zanîn ku ji ber termên endamên 
DAIŞ’ê yên di bin kavilan de mane mişk, 
mêş û koremişk jî zêdebûne û ew ajal 
termên endamên DAIŞ’ê dixwin. Unutur 
bangawaziya alîkariyê jî kir û wiha got: “Li 
nava bajêr sê dibistan vebibûn. Di zarokan 
de kînor derketin. Ji ber termên endamên 
DAIŞ’ê yên di bin kavilan de mane mişk, 
mêş û koremîşk zêdebûne û termên wan 
dixwin. Eger em gavekê neavêjin ew ê 
arîşeyeke mezintir derkeve. Ji bo tendu- 
rustiya herêmê divê em dest dirêjî vê yekê 
bikin.” 

“Rewşa 120 zarokan giran e” 

Di berdewamiya axaftina xwe de Unutur 
eşkere kir ku ji Bakurê Kurdistanê û ji Rêx- 
istina Bijîşkên Bê Sînor desteyên bijîşkan 
li nava bajêrin û li hember nexweşxaneyan 
têdikoşin lêbelê derfetên wan têr nakin 
û li nava bajêr bi tenê nexweşxaneyek 
heye. Unutur her wiha da zanîn ku li wê 
nexweşxaneyan ceyran, av û derman 
tunene û ew jî destê bijîşkan teng dike û 
li nava bajêr rewşa 120 zarokî girane û 
hewcedarî pê heye ku ew zarok demil dest 
bêne derman kirin. 

“Rêxistinên mayinan li Kobanê ne” 


Bi azadbûna Kobanê re xelkê li Sirûcê bi 
cih bibûn vedigerin Kobanê û gundên wê. 
Mayinên DAIŞ’ê li gundewar û nava bajêr 
çandine xetereyan ji bo xelkê vedigerin 
pêk tîne. Unutur jî bal kişand ser mayinên 
çandî û ragihand ku mayin dibin sedem ku 
xelk jiyana xwe ji dest bidin. Unutur her 
wiha eşkere jî kir ku peywendiyên wan bi 
rêxistinên navdewletî re hene û ew rêxistin 
niha li navenda bajêr dest bi paqijkirina 
mayinan dikin. Di berdewamiya axaftina 
xwe de Unutur da zanîn ku du desteyeke 
Amerîkî û desteyeke Danîmarkî niha li 
gundewarên Kobanê dest bi paqijiya may- 
inan kirine û hevdîtinên wan bi saziyên 
Ewrûpayê jî re berdewam dikin û wan 
li Bakurê Kurdistanê jî kampanyayên 
alîkariyê daye dest pê kirin. Li hela din 
hat zanîn ku rêxistina mayinan paqîj 
dike ya navenda wê li Îngîltereyê ji Koma 
Şewirmendên Mayinan (MAG) jî desteyek 
ji bo lêkolîn û piştevaniya paqîjkirina may- 
inan şandiye Kobanê. 

“16 YPG’yî di paqijkirina mayinan 
de bûn qurbanî” 

Bi derketina DAIŞ’ê ya ji herêma Kobanê 
re xelkê Kobanê yên li Sirûcê hatibûn bi cih 
kirin dest bi vegerê kirin. DAIŞ’a ji Kobanê 
hatibû derxistin rêyên diçin nava bajêr û 
gundan tijî mayin kiribûn. Xelkê sivîl ê 
vedigerin malên xwe bi teqîna mayinan 
re rû bi rû dimînin. îso da zanîn ku heta 
niha ji ber mayinên ku DAIŞ’ê çandine 
50 kesî jiyana xwe ji dest daye û zêdeyî 6 
kesî jî birîndar bûye. îso her wiha da zaîn 
ku hêzên kurd jîî li hêlekê operasyonên 
rizgarkirina gundan didomînin û li hêla 
din jî mayinên ku DAIŞ’ê çandine paqij 
dikin. Her wiha îso da zanîn ku di paqijki- 
rina mayinan de şervanên kurd jî jiyana 


xwe ji dest dane û wiha berdewam kir: 
“Komên bi serYPG/YPJ û Hêzên Asayîşê 
vene hene. Ew mayinna paqij dikin. 

Komên navdewletî yên piştgiriyê dikin jî 
hene ew jî kar dikin. Heta niha 16 YPG’yî 
di paqijkirina mayinan de şehîd bûn. 
Nêzîkî 25 jin û zarok jî şehîd bûn.” 

“Li hember DAIŞ’ê xendek” 

Li bajêr li hêlêkê avakirin û têkoşîna li 
hember nexweşiyên vegir heye û li hêla din 
jî li hember DAIŞ’ê zêdekirina tedbîrên 
ewlehiyê tên kirin. Hêzên kurd li hêlekê li 
hember DAIŞ’ê operasyonan li dar dixin 
û li hêla din jî dest bi kolandina xendekên 
5 metre kûr û 4 metre fireh kirin. Cihgirê 
Wezîrê Kantona Kobanê Öcalan îso bal 
kişand ser tedbîrên ewlehiyê yên li Kanto- 
na Kobanê û da zanîn ku li hember êrîşên 
DAIŞ’ê yên bi wesayîtên bombekirî xendek 
tên kolan û hêza DAIŞ’ê a şer nemaye bi 
tenê wesayîtên bombekirî dîşîne herêmê. 

“Her roj teqîneke nû pêk tê” 

Hevseroka Meclîsa Kantona Qanûnsaz a 
Kobanê Feyiza Evdî jî bal kişand ser may- 
inên ji bo xelkê Kobanê dibin xetere û ragi- 
hand ku ji ber teqînên mayinan heta niha 
ku zêdeyî 50 kesî ji ber teqînan jiyana xwe 
ji dest daye û 60 kes jî ji ber wan teqînan 
birîndar bûne. Evdî daxuyand ku her roj 
teqîneke nû pêk tê û ji ber wa teqînan her 
însan an dimirin an jî birîndar dibin. Di 
berdewamiya axaftina xwe de Evdî balk 
kişand ser demsala biharê jî û ragihand ku 
ji ber dirêjbûna gihayan mayinan nayên 
dîtîn û herçend mirov baldar jî be nikare 
rê li ber wan bigire û Evdî xetereya may- 
inan dest nîşan kir û wiha got: Xelk bêhtir 
diçe li gundan bi cih dibe.Hinek jî li malên 
nava bajêr ê xirab nebûne bi cih dibin. Lê 

belê li gundan li gellek 
teqînên mayinan rast 
tên. Mayinjî bûn 
xeteryên mezin. Dem- 
sala biharê ye û giha 
jî bilind bûne. Her roj 
teqîneke nû pêk te. 
Hewceye em rê li ber 
vê yekê bigirin lêbelê 
derfetên me kêm in.” 


“Pediviya bi bijîşk 
û derman heye” 

Di berdewamiya 
axaftina xwe de 
Evdî eşkerejîkirku 
termên endamên 
DAIŞ’ê yên di bin 
kavilên bajêr de mane 
jiyana hemû kesên bajêr xistine bin tesîra 
xwe û ji ber wan terman li nava bajêr 
nexweşiyên vegir roj bi roj zêde bûne. Her 
wiha Evdî da zanîn ku ji bo ku ew karibin 
li hember nexweşiyan rawestin û rê li ber 
mirinan bigirin pediviya wan bi bijîşk û 
dermanan jî heye. Evdî wiha domand: “Ji 
bo nexweşiyan pedîviya me bi dermanan 
heye. Ji bo kunexweşiyên vegir belavnebin 
divê em paqijiyê bikin. Pediviya me bi 
gellek dermanan heye. Tesîra vî şerî li her 
deverê heye. Ji ava ku em vedixwin bigre 
heta bêhna ku em distînin. Pedîviyên me 
yên acîl derman û bijîşk in. Ji bo ku ew jî 
bên dabîn kirin divê korîdoreke mirovî bê 
vekirin.” 


berdewam dikin. Li hêla 
din jî Dezgeha Alîkariyê 
ya Barzanî jî ji bo avakiri- 
na Kobanê li Başûr û Ba- 
kurê Kurdistanê dest bi 
kampanyayan kir. Cihgirê 
Serokê Dezgeha Alîkariyê 
ya Barzanî Musa Ehmed 
ji BasNûçeyê re axivî û da 
zanîn ku 500 hezar dol- 
arê ku wan ji bo Kobanê 
bexş kiriye bi tenê dest- 
pêkek e û kampanyayên 
wan berdewam dikin. Her 
wiha Ehmed da zanîn ku 
ew Kurdistanê weke yek 
perçe û hemû kurdan jî 
weke birayên hev dizanin 
û cûdahiyê naxin navbera 
kurdên Rojava û Başûr û ew alîkaiya hemû 
kurdan dikin. Her wiha Ehmed da zanîn 
ku ew li Ewrûpa jî ji bo alîkariyê danûs- 
tendinan dikin û wiha berdewam kir:“Di 
civînên ku li Ewrûpa em beşdar dibin de 
em çawa behsa Başûrê Kurdistanê bikin 
em wisa jî behsa Kobanê dikin. Me ji bo bi- 
rayên xwe yên li wir jî kampanya daye dest 
pê kirin.” Her wiha Ehmed jî bal kişand 
ser nexweşiyên vegir ê Kobanê û da zanîn 
ku peywendiya wan bi rêvebirên bajêr re 
heye û Kobanê sembola yekîtiya kurda ye 
û ew amadene desteyan û bijîşkan bişînin 
bajêr. 


“DAIŞ ji Serêkaniyê û Til Temirê 
derdikeve” 

DAIŞ’a li Til Temis û Kobanê li hember 
hêzên kurd têk çû û ji bo wan şikestinên 
xwe telafi bike berê xwe dabû Serêkaniyê 

û Til Temirê 
li vê herêmê 
jî têkçûûji 
hêla hêzên 
kurd ve hat 
feşkilandin. 
Her wiha 
hat zanîn 
ku yekîneya 
Pêşmergeyan 
a bi biryara 
Serokê 

Herêma Kurd- 
istanê Mesûd 
Barzanî der- 
basî Kobanê bibûn û di azadkirina Kobanê 
de roleke sereke girtibûn ew ê di demeke 
nêz de vegerin. DAIŞ’a ji Kobanê hatibû 
derxistin bi endamên xwe yên qafqasî 
û taybet berê xwe dabû Kantona Cizîrê. 
DAIŞ’ê bi yekîneyên xwe yên taybet ê bi 
navê Horasan êrîşî gudewarên Til Temir 
û Serêkaniyê kiribû lêbelê bi têkoşîna 
hêzên kurd DAIŞ ji herêmê hat dûr xistin. 
Berdevkê Ragihandinê yê Kantona Cizîrê 
Mihemed Kemal jî operasyonên hêzên 
kurd ê li hember DAIŞ’ê û da zanîn ku 
DAIŞ ji Til Temir û Serêkaniyê derdikeve û 
xwe li hember hêzên kurd nikare bigre. 


“Divê korîdora mirovî bê vekirin” 

Bi azadbûna Kobanê re vegera xelkê ya 
ji Sirûca Rihayê jî berdewam dike. Her roj 
bi hezaran 
xelk vedi- 
gerin bajêr 
û gundên 
Kobanê. 

Evdî bal 
kişand 
ser vegera 
xelkêjîû 
da zanîn 
heta niha 
zêdeyî 100 
hezar kes 


vegeri- 
yana nava 

bajêr. Her wiha Evdî eşkere jî kir ku ji bo 
dabînkirina pedîviyên xelkê li nava bajêr 
tenûr hatine vekirin û li wan tenûran de 
zêedeyî 2 ton nan tê çêkirin û li xelkê tê 
belav kirin. Her wiha Evdî da zanîn ku 
ji ber nebûna ceyranê ew sotemaniyê 
bikartînîn û sotemenî jî gellekî bihaye 
û ew di ber wê re nema digihên. Evdî li 
ser jiyana şêniyên gundan jî rawestiya û 
ragihand ku li hin gundan jî tenûr hene û 
di wan tenûran jî de nan tên pahtin. Evdî 
bal kişand ser korîdora mirovî û pedîviyên 
xelkê jî û bang li raya giştî jî kir û da dax- 
waza vekirina korîdora mirovî kir. 


Ji Weqfa Barzanî kampanyaya 

Amadekariyên ji bo konferansa avakirina 
Kobanê ya di 2-3yê gulanê de ew ê li 
Amedê û bi dûr e li Brûkselê bi rêve biçe 


Li Cezîrê konferans 

Kemal amaje bi wê yekê jî kir ku li 
Kantona Cizîrê jî ji bo avadaniya Kobanê 
xabat û amadekarî hene û li Cizîrê xetere 


nemane û ew ê di 24’ê nîsanê de li Cizîrê 
jî ji bo avadaniya Kobanê konferansek bê 
lidar xistin. Her wiha Kemal bal kişand 
ser Hasekê jî û da zanîn ku xetereya li ser 
ya wesyîtên bombekirî jî bi dawî bûye û 
Hasekê jî aram bûye. Kemal serkeftina 
hêzên kurd jî tekez kir û wiha got: “DAIŞ 
li Cizîrê jî têk çû. Li Til Hemîs, Til Berak 
Serêkaniyê YPG bi pêşdikeve. Bi giştî ar- 
amiyek heye. Li Hasekê jî rewş aram bûye 
û rê li ber wesayitên bombekirî tê girtin. 

“Karê Lêvegera Siyasî 
rawestiya” 

Her wiha krîza Lêvegera Siyasî ya di 
bin serperiştiya Mesûd Barzanî de di 
navbera ENKS û TEV-DEM’ ê de hatibû 
dest nîşankirin jî berdewam dike. Krîza di 
navbera herdû bereyan de ya ji ber hilbi- 
jartinên Cizîrê derketibû hîn jî berdewam 
dike. Her wiha hewldanên çareserkirina 
krîzê herçênd bê encam bin jî berdewam 
dikin. Herî dawî di 26’ê adarê de di civîna 
dawî de biryar hatibû stendin ku ew ê ji bo 
çareserkirina krîzê komîteyek bê avakirin. 
Endamû Polîtbûroya PDK-S Mihemed îs- 
maîl da zanîn ku karê Lêvegera Siyasî raw- 
estiya ye û Peymana Duhokê jî ji karigeriyê 
hatiye derxistin. 


iHD: Leşkeran 40 penaber qetil kir 

Penabarên ji ber şerê navxweyî yê Sûriyê 
direvin û tên li Tirkiyê bi cih dibin ji hêla 
leşkerê Tirkiyê ve tên kuştin. Hat zanîn ku 
ji ber gengeşiyn di navbera leşkerên Tir- 
kiyê û xelkê penaber de derketiye heta niha 
40 penaberên Rojavayî jiyana xwe ji dest 
daye. Li gor rapora ÎHD’ê ya sala 2014’an 
heta niha 40 kesî jiyana xwe ji dest daye û 

10 kes jî birîndar bûye. Di derbarê raporê û 
binpêkirina mafê mirovan de Serokê ÎHD’ê 
Özturk Turkdogan ji rojnameya me re axivî 
û da zanîn ku ev mirin ji ber polîtîkaya 
Tirkiyê ya li hember kurdan pêk te. Her 
wiha Tûrkdogan,ragihand ku qereqolên 

11 ser sînor jî ji hêla dozgeran ve nayên 
kontrol kirin û fermandeyên li qereqolan 
li gor kêfa xwe xelkê sivîl ê sînor derbas 
dike qetil dike. Tûrkdogan bal kişand ser 
kuştina penaberan jî û wiha got:“Tê zanîn 
ku li hember penaberên kurd tûndî tê bikar 
anîn. Xeta sînor ji ber ku herêma leşkerî ye 
ji hêla dozgerên sivîl ve nayê kontrol kirin. 
Dozgerên leşkerî jî nikarin çavdêriyan 
bikin. Hewceye Tirkiye polîtîkaya xwe ya li 
hember kurdan biguherîne.” 



Her wiha hat zanîn ku Pêşmergeyên 
li hember şerê Kobanê ji bo piştgiriya 
YPG/YPJ’ê çûbûn Kobanê ew ê 
vegerin. Berdevkê Wezîrê Pêşmerge 
Cabbar Yawer vegera Pêşmergeyan 
înkar nekir û dûbare kir ku ew biryara 
Serokê Herêma Kurdistanê ye. Bi 
biryara Mesûd Barzanî û pesend- 
kirina Parlementoya Kurdistanê di 
28’ê Cotmeha 2014’an de Pêşmerge 
derbasî Kobanê bûn di azadkirina Ko- 
banê de roleke serekî anin cih. Cihgirê 
Wezîrê Parastina Kobanê Öcalan iso 
jî li ser çûyina Pêşmergeyan rawestiya 
da zanîn ku Peşmergeyan ew mijar 
ji wan re vekiriye û bernameyeke 
wan a ji bo vegerê heye. îso her wiha 
ragihand ku di hatina di Pêşmergeyan 


de bi tenê wateyek leşkerî tuneye û 
berxwedana Kobanê ji bo yekgirtina 
kurdan sembolek e. Di berdewamiya 
axaftina xwe de îso amaje bi giringiya 
berxwedana Kobanê jî kir û wiha 
berdewam kir: “ Hatina Pêşmergeyan 
bi tenê ne xwedî wateyeke leşkerî ye. 
Wateya wê ya siyasî jî heye. Kobanê 
yekgirtina kurda ye. Kurdan bi 
berxwedana Kobanê eşkere kirin ku 
ew yekgirtî ne. Hemû kesî fêm kir 
kuYPG/YPJ, Gerîlla, Pêşmerge dikare 
ligel hev şer bike.” Jêderên Wezareta 
Pêşmergeyan jî eşkere kirin ku ew ê 
Pêşmerge vegerin lêbelê heta niha 
dema vegerê nehatiye diyarkirin û 
Pêşmerge ji bo bicihanîna erka xwe li 
Kobanê ne. 

Siwar Bedirxan 

P roseya Çareseriyê ku demeke dirêje 
di rojeva Tirkiye û Kurdistana 
Bakûr de bi çûn û hatinên balkêş 
cihê xwe digire, bi bûyera ku li Agirî’yê 
qewimî dibe cihê fikar û gumanan. Piştî 
xwendina nameya Öcalan a di Newrozê de 
çavlirêbû ku PKK bi kongreye ji Tirkiye’yê 
vekişe û dawî li şerê çekdarî bîne. Lê ji 
ber ku Tirkiye pêywir û sozên ku dabû bi 
cîh neanî û PKK jî ji sînorên Tirkiye’yê 
derneket, proseya aştiyê jî nivco dimîne. 
Herwiha bi nêzikbûna hilbijartinan re jî 
fikar û hesesiyetên nû ketibûn rojevê. Bi 
taybetî rayedarên AKP’ê û carina jî HDP’î 
li ser provokasyonan radiwestiyan û dihat 
gotin û egera provokasyonê heye. Ev 
gotin, texmîn an jî fikar li Agirî’yê gihîşt 
asteke pir tirsnak. Bûyera ku hîn nehatiye 
zelalkirin û li gor bêşek civakê ji aliyê 
AKP’ê ve hatiye organîzekirin di rojevê de 
bi cîh bû û wek dawiya proseya aştiyê tê 
nirxandin. 

Li gor îddiayan Wezîrê Karên Hundir 
yê Berê Efkan Ala ew bûyer organîze 
kiriye da kû bi kuştina leşkeran re HDP 
nikaribe têkeve bajarên Tirkiye’yê û di 
bin bendava hilbijartinan de bimîne. Ji 
ber ku daxuyaniyên tekildarî mijarê yên 
ku ji aliyê Serokkomar Erdogan, arteş û 
hikumetêve hatine kirin hevû din nagirin 
û nakokî di nava wan de heye ew îddia ber 
bi piştrastbûnê ve diçe. Li aliyê din partî 
û siyaseta kurd a Bakûr jî li ser mijarê ket 
nava nîpaşan. Serok û rêvebirên parti- 
yên Bakûr jî li ser provokasyona dewletê 
rawestiyan. 

"Navê wê çareserî ye" 

Partiyên siyasî yên Bakurê Kurdistanê jî 
li ser rewşa dawî rawestiyan û ji roj- 
nameya BasNûçeyê re axivin. Serokê Par- 
tiya Azadiya Kurdistanê (PAK) Mustafa 
Özçelik, li ser danûstendinên di navbera 
desteya imraliyê û Öcalan de rawestiya 
û eşkere kir ku wan berê jî ji raya giştî 
re daxuyandiyê danûstendinê hene lê 
haya kesî ji wan danûstendinan tuneye û 
rojekê behsa aştiyê tê kirin roja din şer rû 
dide. Özçelik buyerên Agiriyê jî bi bîrxist 
û wiha got: „Bi navê pêvajoya çareseriyê 
diyalogek berdewam e. Lê mixabin kes 
nizane çi tê guftûgo kirin, çi diqewime. 
Rojekê aştî geş dibe, rojekê jî wek buyera 
Agiriyê şer tê ber deriyê me. Bi ya me, ev 
bûyera Agiriyê jî careke din nîşan dide 
ku, di eslê xwe de tu proje û pêvajoyên 
çareseriyê li holê tune ne.” 

"Ew ê kurd nexapin" 


Di berdewamiya axaftina xwe de Özçe- 
lik bal kişand ser bernameya hilbijartinê 
ya AKP’ê û gotinên Serokkomar Erdogan 
jî û da zanîn ku tu bernameyên AKP’ê û 
Serokkomar ê aştiyê tunene û mebesta 
wan xapandina xelkê kurd e. Özçelik 
wiha domand: „Meseleya Erdogan ne 
bes ew e ku di bernameya hilbijartinê cih 
nedaye pirsa kurd û proseya çaresenyê. 
Serokkomar Erdogan beriya bernameya 
hilbijartinê aşkere bibe, bibêje ‘Pirsa 
kurd tuneye. kurd dikarin bibin her tişt, 
ma kurd hîna çi dixwazin?’ Ma gelo em ê 
hêviya çi ji çareseriyê bikin.” Di berdewa- 
miya axaftina xwe de Özçelik polîtikayên 
HDP’ê jî bi bîrxistin û da zanîn ku 25 
mîlyon kurdên Bakurê Kurdistanê nizanin 
çi peywendî di navbera HDP’ê û dewletê 
de heye û eger ya di navbera wan de heyî 
diyaloga çareseriyê be divê bizanibin ku 
gelê kurd ew ê gelê kurd neyê xapandin û 
li gor wan tevnegere. 

“Manîpulasyon tê kirin” 

Sekreterê Giştî yê Hereketa Azadiyê û 
Namzetê HDP yê Wanê Adem Geverî jî li 
ser proseya çareseriyê ya zêdeyî sê sala ye 
di navebra Öcalan dewletê heyî rawestiya 
û da zanîn ku dewletê beriya sê salan 
bi Öcalan re dest bi proseyekê kiriye û 
mebesta dewletê jî ew bû ku çek li Tirkiyê 
neyên bikaranîn û demeke dirêj aramî 
û li Tirkiyê pêk were. Geverî her wiha 
da zanîn ku her çend PKK’ê li hember 
Tirkiyê çek bikarneanîbe û ji bo aştiyê 
ketibe nava hewldanan jî Hikûmeta AKP’ê 
ji çareseriyê tu tişt nekiriye û di destûra 
bingehîn de jî tu guhertin pêkneanîne. 
Geverî li ser bûyerên li Agiriyê jî rawestiya 
û wiha domand: Bi Öcalan re li hev kirin, 


xwestin hem şêr bisekine û hem jî PKK 
dev ji çekan berde. Heya niha jî tevî ku ew 
pevajo bi destên wan hatiye meşandin jî 
heta niha tiştên esasî bo çareseriya mese- 
leya kurd nehatine kirin. Di doza kurd û 
Kurdistanê de kes muhattab nehatiye qe- 
bûlkirin.Bi ser de heya niha manîpûlasyon 
hatiye kirin. Di meseleya bûyera Agirî jî 
dewlet li ser sûc hatiyê qefaltin.” 

"Siyesata AKP’ê guheriye" 

Di berdewamiya axaftina xwe de Geverî 
bal kişand ser daxuyaniyên rayedarên 
AKP’ê jî û da zanîn çavên wan reş bûye û 
ew êdî proseya çareseriyê nema dibînin 
û ji bo berjewendiyan tevdigerin. Geverî 
her wiha da zanîn ku proseya hilbijartinê 
dest pê kiriye û hilbijartin giring e lê ew 
ne hemû tişte û AKP ji bo di hilbijartinê 
de bi ser keve dest bi hewldanên dijî 
demokrasiyê kiriye. Geverî behsa bey- 
annameya hilbijartinê ya AKP’ê jî kir û 
gotina xwe wisa bi dawî kir:„ Me fêmkir 
ku ji bo hilbijartinê ketine tengasiyê. Ji bo 
wê jî di bernameya xwe ya hilbijartinan de 
ne behsa kurdan dike ne jî behsa proseya 
çareseriyê dike. Ji ber wê jî bi awayekî 
neteweperest li meseleyê mezê dike. Siya- 
seta AKP’ê ji binî ve guheriye.” 

"Xapandin û lîstik li dar in" 

Serokê Partiya Maf û Azadiyan (HAK- 
PAR) Fehmi Demir jî eşkere kir ku 
bûyerên Agiriyê jî îspatkiriye ku pêvajoya 
çareseriyê tuneye û xapandin û listik li ser 
kurdan hene û ew dixwazin çek rawes- 
tin û neyên teqandin lêbelê tiştekî wisa 
tuneye û hêviyên xelkê têkçûne. Demir 
bûyerên Agiriyê jî bi bîrxist û da zanîn ku 
beriya her hilbijartinê bûyerên bi vî rengî 


ina 


pêktên û çek di siyaseta Tirkiyê de bûne 
weke amûreke. Demir her wiha daxuyand 
ku eger herdu berejî dixwazin çareseriyê 
pêk bînin bila gavên mezin biavêjin lewre 
xelk westiyaye û sûda teqîna çekan ne 
li kurdan ne jî li tirkan heye. Demir da 
zanîn ku daxuyaniyên AKP’ê û HDP’ê jî 
ne durist in û divê êdî dev ji wan daxuyanî 
dayînê berdin. 

"Xortên kurd didin kuştin" 

Serokê Partiya Demokrata Kurdistan a 
Tirkiyê (PDK-T) Mehmet Emin Kardaş jî 
da zanîn ku eger proseya çareseriyê li dar 
be û danûstendin hebe çima leşker opera- 
syonan li dar dixin û çima Gerîlla nêzîkî 
nava bajêr dibin. Kardaş ragihand ku eger 
ew ê çareserî bê kirin çima çekan der- 
dixin pêş û çima bi çekan li hember hev 
radiwestin. Di berdewamiya axaftina xwe 
de Kardaş amaje bi wê yekê jî kir ku hesab 
û lîstik li ser xortên kurd têne kirin û eger 
ew ê aştî pêk were çima kuştii 
kurdan berdewam dike. Karda: 
xwe wiha bi dawî kir:„ Eger doz ji bo kurd 
û Kurdistanê nîn be, xortên çekdar li wir 
çi dikin çima tenê kuştin. Ew ê çima çek 
li ser milên xortên kurd be. Listîka teva jî 
li ser sere xortên kurda ye êdî bes e xortên 
me nedin kuştin.” 

“Bi çekan çareserî nabe” 

Serokê Platforma Demokratên Kurd 
Sertaç Bucak jî li ser buyerên li Diyadîn 
a Agiriyê rawestiya û da zanîn ku niha li 
kampanyayên hilbijartinê destpêkirine û 
di dema hilbijartinê de partiya desthilat- 
dar hewl dide ku dengên wê kêm nebe û 
hewldanên AKP’ê jî bi vî rengî ne. Bucak 
di dîrêjahiya axaftina xwe de eşkere kir 
ku pevçûna li Agirî ya di navbera PKK’ê 
û leşkerên Artêşa Tirkiyê derketiye zirarê 
dide proseyên çareserî û hilbijartinê. 
Bucak her wiha da zanîn ku divê nûnerên 
HDP’ê û AKP’ê di daxuyaniyên xwe de 
baldar bin. Bucak axaftina xwe wiha bi 
dawî kir:„Pewîste ku her dû alî jî di vê 
meseleyê de gellekî baldar bin û cih nedin 
provokasyonan. Lewre atmosfêra aştiyê 
xirab dibe. Pewîste ku siyaset nerm bê. 
Hemû dinya jî dizane ku bi çekan çare- 
serî nabe.” 

Kalê Badî 

D i nav topên hewanê û hemû astengi- 
yan de li Kobanê dû dibistanên sere- 
tayî û dibistaneke navendî dest bi 
perwerdehiyê kirin. Endamê Desteya Kan- 
tona Kobanê Ednan Hesen dibêje: “Hewla 
me ji bo wê ye ku em perwerdehiyê xwerû 
bi kurdî bikin” Rexne li UNESCO’yê dike û 
dom dike: “Ji bilî Egitim-Sen û Kurdî-Der’a 
Amedê, tu kes û dezgeh alîkariya matery- 
alên perwerdehiyê nake. 

Di îlona 2014’an de, bi destpêka êrîşên 
DAIŞ’ê gelê Kobanê ji bêçarî warê xwe 
terikandin, ji ber şerê dijwar piraniya 
bajar rûxiya, derfetên jiyanê neman û ji 
ber van sedeman perwerdehî jî bi tevahî 
rawestiya. Piştî ku bajar hate rizgarkirin û 
şêniyên Kobanê hêdî hêdî vegeriyan bajar 
perwerdehî jî destpê kir. Perwerdehiya ku 
di nav kêmderfetiyan de destpê kir bi kurdî, 
erebî û îngilîzî dom dike. Di derbarê mijarê 
de Endamê Desteya Perwerdehiya Kantona 
Kobanê û mamoste Ednan Hesen ragihand 
ku pirştî şer rawestiyaye û gelê Kobanê dest 
bi vegera bajar kirî ye, hin mamosteyan di 
malan de dest bi perwerdehiyê kirine, lê di 
3’ê Adarê de bi hejmara 50 xwendekaran 
yekem dibistana seretayî ya ku berê navê 
wê Dibistana Baas bû, bi navê Dibistana 
Şehîd Mamosta Osman’ê ku ji alî rejîma 
baas ve hatiye kuştin hatiye vekirin. Ev 
zarokên ku dest bi perwerdehiyê kirine 
li gor temenên xwe; Yên 6 salî di polekê 
de, yên 7 û 8 salî di polekê de û yên 9 û 10 
salî jî di polekê de dest bi perwerdehiyê 
kirine. Hesen, da zanîn ku di dema şer de 
li kampên şaredariyên Bakur ên li Pirsûsê 
de jî wan perwerdehiyê daye zarokên 
Kobanêyî û heman pergala ku di wan 
kampan de pêk anîne di vê dibistanê de 
berdewam kirine. Piştî ku vegera şêniyan 
zêde bûye, wan dibistana ku berê navê wê 
Dibistana Pisrîn bûye, bi navê wê yê nû 
Dibistana Şehîd Berfin jî vekirine û paşê jî 
ji bo zarokên temen navîn, wan dibistaneke 
navîn a bi navê Dibistana Miştenûr jî ve- 
kirine. Ednan Hesen wiha pê ve çû: “Heta 
şerê Kobanê jî li Kobanê perwerdehî li gor 
pergala perwerdehiya rejima Sûriyeyê pêk 
dihat. Lê piştî şer ku li kampên Pirsûsê 
tecrûbeyek derket holê û me li Kobanê jî wê 


tecrûbeyê bikar anî. Jixwe ji bo vê salê di vî 
warî de ji bo perwerdehiya kurdî û guher- 
tina navên dibistanan amadekariyên me 
hebûn. Ji ber şer ev plansaziya me dereng 
ma, lê niha em ew plansaziya xwe dixine 
meriyetê û em hêdî hêdî zimanê perwerde- 
hiyê ji erebî vediguherînin kurdî” 

6 Materyal hene lê pir kêm in’ 

Mamoste Ednan Hesen da zanîn ku di 
her dû dibistanên seretayî de nêzîkî 1000 
xwendekar û di dibistana navîn de jî nêzîkî 
500 xwendekar hene, ji van dibistanan her 
yek xwedî nêzîkî 25 mamosteyan in. Hesen 
di derbarê zimanê perwerdehiya van dibi- 
stanan de jî van agahiyan da me: “Di per- 
gala me ya niha de dibistanên seretayî yên 
ku hefteyê 35 ders dibînin de 5 dersên erebî 
û 2 dersên îngilîzî jî hene. Di dibistana nav- 
endî de jî ders bi erebî ne û 2 dersên kurdî 
û 2 dersên îngilîzî hene. Armanca me ew e 
ku em hemû perwerdehiyê bikin bi kurdî, 
lê belê ji bo vê yekê divê peymangehek bê 
vekirin, materyalên kurdî bêne dabînkirin 
û mamoste bêne gihîştin. Em dixwazin 
pergala xwe pile bi pile derbasî kurdî bikin. 
Isal me bi vî awayî destpê kir, lê saleke din, 
li gor derfetan em ê hewl bidin ku heta ji 
dest me hat derbasî kurdî bibin” Di derbarê 
alîkariya materyalên perwerdehiyê de jî 
Ednan Hesen anî ziman ku, di kampên 
Pirsûsê ku wan perwerdehiya kurdî dabûn 
destpêkirin de, bi pirtûkên kurdî yên ku 
li Rojava hatibûn amadekirin û hatibûn 


pesendkirin wan perwerdehî pêk anî ye û 
heman pirtûkan li Kobanê jî bikar tînin, lê 
belê ev têra wan nakin. Di pola yekem de 
pirtûkên kurdî yên dersên bîrkarî, zimanê 
kurdî, jiyan û hawirê amade ne û yên der- 
sên erebî jî di dest wan de nemane, lê tenê 
bi materyalên ku di dest hin mamosteyan 
de mane perwerdehiyê pêk tînin. Hesen 
da zanîn ku gellek mamoste jî ji ber ku 
materyal di dest wan de tune ne, bi agahi- 
yên ku di bîra wan de mane perwerdehiyê 
didin. 


Egitim-Sen alîkarî dike 

Ednan Hesen ragihand ku ji alî matery- 
alên din ên wek; pênûs, defter û hemû 
alavên din ên perwerdehiyê de li gel hin 
alîkariyên Kurdî-Der’a Amedê, şaxên 
bajarên Bakurê Kurdistanê yên Sendîkaya 
Mamosteyan(Egitim-Sen) alîkariya wan 
kirî ye. Hesen diyar kir ku ji bilî van her dû 
dezgehan tu dezgehên din ên Kurdistanî û 
yên navneteweyî alîkariya wan nekirine, ji 
ber ku di derbarê alîkariya materyalan de 
soz daye wan lê soza xwe bi cih nehanîne 
rexne li UNESCO’yê kir û di derbarê 
astengiyên ku xwendekar dijîn de jî wiha 
axivî: “ Dema me dest bi amadekariya 
perwerdehiyê kir, di polên dibistanan de 
hîn bermahiyên şer û rûxanên dibistanan 
nehatibûn paqijkirin. Dibistaneke me li 
rojava û yek jî li rojhilatê bajar e, xwendek- 
arên ku malên wan li navenda bajar in pir 
astengiyan dikêşin. Hê jî di kolanan de 


topên hewanê yên ku nehatine teqandin û 
xeteriya mayîn û alavên din yên şer hene. 

Ji ber vê yekê malbat newêrin zarokên xwe 
bi tenê bişînin dibistanan. Her wiha ji ber 
ku şerekî dijwar dîtin, koçber bûn û nêzîkî 
pênc mehan ji perwerdehiyê dûr ketin, 
derûniya zarokan pir xerab bûye û ev yek 
bandoreke neyênî li zarokan dike. Ji ber 
van sedeman, em di perwerdehiya xwe de, 
ji karê hînkirinê bêtir hewl didin ku rewşa 
derûniya zarokan baş bikin. Lê belê li gel 
hemû astengiyan hêdî hêdî rewşa wan ber 
bi başiyê ve diçe” 

Desteya Perwerdehiyê erkdar e 

Li Kobanê, beriya şerê DAIŞ’ê 14 dibistan 
xizmeta perwerdehiyê dikin, di kêliya şer 
de perwerdehî radiweste. Ji bilî 5 dibi- 
stanan hemû dibistanên din helweşiyane, 
lê ji van jî niha tenê di 3 dibistanan de per- 
werdehî hatiye destpêkirin. Ednan Hesen 
diyar kir ku bi hatina gel re pêwîstiya dibi- 
stanan zêde bûye û her wiha ew di derbarê 
peydakirina materyal û mamosteyan de bi 
arîşeyên mezin re rû bi rû ne. Hesen da za- 
nîn ku her kanton xweser e û li gor gelên ku 
lê dijîn pergala perwerdehiya wan jî cuda 
ye. Li Cizîr û Efrînê, ji ber ku li gel kurdan 
pêkhateyên din yên neteweyî û olî hene, 
perwerdehî li gor pêdiviyên hemû pêkhat- 
eyan bi zimanên cihê tê kirin, lê belê ji ber 
ku piştî şer li Kobanê ereb û pêkhateyên 
din nemane ew plansaziya perwerdehiya 
xwe li ser kurdan dikin û hewl didin ku di 
salên pêş de perwerdehiyê bi giştî bikin bi 
kurdî. Di derbarê pergala perwerdehiyê ya 
kobanê de jî Hesen got: “Li Kobanê Desteya 
Perwerdehiyê ji hemû karên perwerdehiyê 
berpirsyar e. Saziya Zimanê Kurdî û Saziya 
Yekîtiya Mamosteyan jî heye, lê belê ev her 
dû dezgeh jî di bin banê Desteya Perwer- 
dehiyê de ne û wek fermî girêdayî wê ne. 

Di dawiya axaftina xwe de Ednan Hesen 
balê kêşa ser Konferansa Jinûve Avakirina 
Kobanê ya ku wê di serê meha Gulanê de li 
Amedê pêk bû û got: “Em li benda wê kon- 
feransê ne. Di wê konferansê de wê ew kes 
û dezgehên ku ji bo alîkariya perwerdehiya 
Kobanê soz dabûn bêne destnîşankirin. Em 
hêvî dikin ku konferans bibe sedem ku ew 
sozên hatine dayîn pêk werin” 

"Armanca îranê têkbirina deskeftiyên Kurdistanê ye" 


Emin Kan / Salih Batirhan 

P isporê komên îslamî yên radîkal ên 
li Rojhilata Navîn û Qafqasya’yê û 
mamosteyê Zankoya Dicle’yê Yrd. 
Doç. Dr. Huseyin Şeyhanlioglu ku bi salan 
di derbarê komên tundirew de xebat û 
lêkolîn kirine, di derheqê DAIŞ û Haşdî 
Şabî de têbiniyên balkêş dide zanîn. Li 
gor nêrina Şeyhanhoglu DAIŞ û Haşdî 
Şabî wê di demeke nêz de bo Kurdistanê 
xetereyên mezin ên nû biqewimînin. 

Akademisyen Seyhanhoglu ku li ser 
DAIŞ’ê û Haşdî Eş Şabî lêkolînan dik 
têkildarî êrîşên DAIŞ û komên din ên 
tundirew bal kişand ser helwesta îranê 
û da zanîn ku di serî de DAIŞ û Haşdî 
Şabî, hema hema hemû komên radîkal 
ên li herêmê ji aliyê îranê ve têne per- 
werdekirin û organîzekirin û mebesta 
sereke ya îranê ew 
e ku destkeftiyên 
Kurdistanê têk 
biçin û Kurdistan 
nebe aktorekî 
sereke li herêmê. 

Şeyhanhoglu li ser 
rewşa Rojhilata 
Navîn û entegre- 
bûna Kurdistanê 
ya bi cîhanê re 
nirxên xwe bi me 
re pavekir û pirsên 
me yên di debarê hewildanên DAIŞ’ê de, 
xebatên serxwebûnê, şerê li herêmê û 
deskeftiyên Kurdistanê de bersivand. 

DAIŞ çawa derket û çima kurd ji 
xwe re kirin armanc? Her wiha li 
Herêma Kurdistanê amadekariyên 
referandûmê hebûn û di wê kêliyê 
de DAIŞ’ê êrîşî Kurdistanê kir gelo 
evtesadûfbû? 

Divê em derketina DAIŞ’ê baş tehlîl 
bikin sê sedemên wê yên sereke hene. 
Hevgirtineke Sûriye û îranê ya stratejîk 
heye. Mebesta wan herdû dewletan ew 
bû ku Iraqa Sunne ji holê rakin. Ketina 
Seddam Hûseyîn bi kerî îran û Sûriyê 
hatibû. Şîe li wir bi hêz bibûn. Bi hev re 
kar dikirin. Yek ji sedemeke derketina 
DAIŞ’ê têkçûna Sunneyan bû. Em çawa 
dizanin? DAIŞ li ji Girtîgeha Serenayê ya 
Sûriyê derket. Navê wê yê yekêm Yekîtiya 
Wîlayetên Dewleta Iraq û Şamê bû. Beriya 
bi sed salî b navêkî wisa û tu organîzasyon 
tunebûn. Beriya osmanî tiştekî wisa hebû 
lê wê demê jî ji xwe herêm hemû yek bû. 
Ev nav gellekî watedar e. Divê mirov li 
buyerê binihêre. Rewşa duyemîn jî, ew e 
ku Amerîkayê piştgiriya DAIŞ’ê kir DAIŞ 
mezin bû. Ne tenê Amerîkayê hemû welat 
û dewletên Rojava piştgiriya DAIŞ’ê kirin. 
Niha jî piştgiriya wê dikin. Lê binêrin li 
Mûsilê ewqas çek datinîn û ew çek ewqasî 
nêzikî Bexdayê ne. Sûriye wêran bûye, li 
Iraqê hêz nemaye, çawa dibe ku hêzek 
were û beyî ku guleyekê biteqîne bajarekî 


weke Mûsilê dagir dike. DAIŞ Mûsilê 
di nav du seatan de kontrol kir. Eger 
ewqasî bi hêz bûn çima di şerê Amerîka û 
Iraqê de li li hember Iraqê ranewestiyan. 
Serokê DAIŞ’ ê Bexdadî 6 salan di deste 
Amerîkaye de girtî maye. Hemû cihan vê 
yekê baş dizane. Bi hevre hevkarî kirine. 
Xala sêyemin ji dema ku Kurdistan diçû 
referandûmê, bi Tirkiye yê re peymana 
petrolê hat îmzekirin, DAIŞ’ê vê re berê 
xwe da ji Bexdayê da alî û berê xwe da 
Hewlêr ê. Ev jî rewşeke pirr watedar 
e, amadekariyên xwe pirr profesyonel 
kiribûn. Ji ketina Hewlêrê re 20 kîlometre 
mabû. Di hişê tu kesi de tiştek wiha der- 
bas nedibû ku ew ê DAIŞ berê xwe bide 
kurdan û êrişî kurdan bike. Tu arîşeyên 
kurdan bi DAIŞ’ê re tunene. Ji xwe kurd- 
an sînorên xwe yên xwezayî bidest xistine. 
Çavên kurdan ne li axa ereban û welatên 
ereba ye. Di dîrokê de 
erdnîgariya kurdan li 
ku derê be kurd tenê 
doza wê dikin, zêdeyî 
wê tiştekî naxwazin. 
Nabêjin bila Mûsil a 
me be. Lê belê dibejin 
bila Kerkûk a me ye. 
Kerkûk a kurda ye. 
Nurî Talabanî kurd- 
bûna bajarê Kerkûkê 
di pirtûka xwe de îspat 
kiriye. Li Kerkûkê ereb 
hatine bi cihkirin, lêbelê sed der 70’yê vî 
bajarî kurd in. 


Yanî ji ber peywendiyên Herêma 
Kurdistanê û Tirkiyê DAIŞ’ê êrîşî 
Tirkiyê kir? 

Ez bi xwe bi Sefin Dîzayî re peyivîm. 
Min bi rayedarên din re jî qîse kir. Tiştê 
ku wan ji min re got ev bûn; ‘Dema ku 
DAIŞ’ê êrîşî Hewlêrê kir Tirkiye alîkarî 
da Hewlêrê.’ Erê Tirkiyê alîkarî da û çek 
şandin daxuyanî jî hatin belav kirin. 

Tê gotin ku Talîban û DAIŞ dişibin 
hevdû ew çawa dişibin hevdû? Kî 
van rêxistinên tûndrew ava diki? 

Ji sedî sed hêlan wan ê weke hevdu 
hene. Dişîbin hevdû jî. Ez tiştekî balkêş ji 
te re bibêjim, versiyonek beriya Talibanê 
hebû. Rêxistina bi nave Ciya Miya ew 
rêxistin li Cezayîrê hat avakirin. Dema ku 
di salên 90’ î de Yekîtiya Sovyetê têk çû. 
Dewletên Rojava ji bo ku hegemanonya 
xwe bidomînin, dest bi avakirina rêx- 
istinên wisa kirin. Ez ji te re bêjim, beriya 
salên 90’î 40 salî karê xwe bi dîktatoran 
didan kirin. Mînak Saddam Hûseyn, Kad- 
dafi, Zeynel bîn Abîdîn, Hûsnû Mûbarek 
, Şahê îranê tev wek hevdu bûn. Van dîk- 
tatoran tev de ji salên 1945’an heta 1990’î 
berjewendiyên Rojava parastine. Jê pê ve 
jî dixwazin bi rêxistinan bidomînin. Her 
rêxistinek xwedî rolekê ye. Jê re bername 
têne amade kirin. 


Heke ku li herêmê rê li 
ber Haşdî Şabî neyê gir- 
tin û hin derdorên kurd 
bi wan re hevkariyê 
bikin egereke mezin bo 
şerê şiî û kurdan heye. 


Hûn rola Herêma Kurdistanê di vê 
serdemê de çawa dibînî? Ew li ku 
cih digre? 

Di bin Serokatiya Mesud Barzanî de 
Herêma Kurdîstanê desthilatdariya Roja- 
va qebûl nekir. Divê ev wiha bê zanîn. Hin 
kurd dibejin; ‘Em bi saya Amerîkaye em 
azad bûn.’ Ez jî dibêjim na ev ne rastiye. 
Kurdan bi saya Amerîkayê azadiya xwe 
bidest nexistin. Herema Kurdîstanê bi 
saya Amerîkaye azad nebû. Ji 100 sal berê 
ve kurdan li hember desthilatdariyê şer 
kiriye. Bi îngilizan re şer kirine. Di dîrokê 
de yekem xelkê sivîl ê ku bi çekên kîmyevî 
hatine kuştin kurd in. Bi destpêkirina 
Mustafa Barzanî berxwedaneke zêdeyî 
80 salê tê dayin heye. îro di vê roja em 
bi hev re diaxivin Enfal heye. Salvegera 
Enfalê ye. 83 hezar mêrên Barzanî hatin 
qetilkirin. Rojek pirr ecêb ê û hîn jî jin 
şînê digrin. Di diroka cihanê de jinên 
ku herî zêde cilên reş li xwe kirine jinen 
Barzaniya ne. 

Haşdî Eş Şabî jî roj bi roj xwe mezin 
dike û weke xetereyekê derdikeve 
holê. Gelo mimkûne di siberojê de 
şerê Haşdî Eş Şabî û kurdan jî pêk 
were? 

îranê rexistina Haşdî Eş Şabî ji bo ku 
êrişî kurdan bike ava kir. Dema ku Tîkrît 
desteser kirin sîstema Iraqê feşkilandin 
û dixwazin Iraq û Lûbnan bibin weke 
hevdu.Haşdî Eş Şabî ji bo Kurdistanê 
jî xetereyek e. Fermandeyê Yekîneyên 
Kûdûsê Qasimê Silêmanî hemû herêm 
xistiye bi kontrola xwe. Li hêlekê şere Şîe 
û kurdan anha jixwe heye û îran dixwaze 
pevçûnên mezhebî derxe hole. 


Divê di rewşeke wiha 
de hemû kurd bibin yek 

u beyi giredayibuna 
Wezareta Pêşmerge 
kesek xwe bi aliyekî 
din ve nekêşe. 


mûmkûne? Li aliyê din meseleya 
Heyder Şeşo bû krîzek li herêmê? 

Tenê ne li Kerkûkê, li her derê îran 
hewl dide ku şiîyan organîze bike. Ew jî 
dibe pirsgirêkeke mezin. 

Tu ji tûrkmenên şîî bipirsî bêjî Tirkiye 
yan îran ewe bêjin îran. Wan alikariyên 
ku Tirkiye bi wan re kir bi tevahî vala çûn. 
Şere şiî û kur- 
dan niha jixwe 
heye û îran 
dixwaze lihevx- 
istina mezheban 
derxe hole. îran 
tenê bi mezhe- 
ban ragêşiyan 
dernaxe. îran 
Çanda Persiyan 
didomîneûji bo 
ku xwe her li ser 
piya bihêle wek 
Makyavel dibêji 

bo gihîştina armancê her tişt heq e. Her 
çikas ku derketina van rêxistinan bi destê 
Amerîka’yê be jî di demê paş de Talîban 
yan jî Hamas di bin bandora Amerîka’yê 
de derdikevin, yan jî peyvira xwe tînin 
cîh.Dema ku ew rêxistin daxwazaên xwe 
pêk nîn in dest bi şer dikin û şerê dijwar 
yê li dijî mirovahiyê dimeşînin. Nila 
Rojhilata Navin li her derê şîî di şer de 
ne. Tîfaka Pakîstan,Tirkiye, Arabîstan û 
Misirê dikare ku rê li ber van pêkhateyan 
bigire lê ew jî mimkûn naxuye. Heke ku 
li herêmê rê li ber Haşdî Şabî neyê girtin 
û hin derdorên kurd bi wan re hevkariyê 
bikin egereke mezin bo şerê şiî û kur- 
dan heye. Li hemberî vê yekê divê kurd 
baldarbin û tifaqa di navbera xwe de pêk 
bînin. Hin yekîneyên êzdiyan jî hevkarî 


bi Haşdî Şabî re kirin. Meseleya Heyder 
Şeşo li holê ye. Divê di rewşeke wiha de 
hemû kurd bibin yek û bêyî girêdayîbûna 
Wezareta Pêşmerge kesek xwe bi aliyekî 
din ve nekêşe. Ji ber ku Kurdistan di 
şerekî dijwar de ye divê tu derdor pirs- 
girêkên nû dernexin. Heke ku herkes di 
vê mijarê de berpirsiyariya xwe bi cîh nîn 
e wê deskeftiyên kurdan zirarê bibînin 
û ewê bi têkçûnê ve rû bi rû bimînin. Li 
hemû herêmê şiî bi awayekî sergirtî di 
nava yekîtî û hevkariyê de ne. Pêşengiya 
wan jî îran dike. Helbet herkes dizane ku 
hemû helwest û mebesta îranê jî li ser 
têkbirina destkeftiyên Kurdistanê hatiye 
avakirin. Dibe ku meseleya Haşdî Şabî 
îro li ser bingeheke din tê şirovekirin lê di 
paşgoya wê de mebest Kurdistan e. îran 
li aliyekî piştgiriya DAIŞ’ê dike li aliyê din 
bi rêya Haşdî Şabî şerê wan dike. dibe 
ku ew weke nakokiyekê bê xuyakirin lê 
ne wisa ye. îran dewleteke wisa ye ku bo 
parastina berjewendiyên xwe bi herkesî 
re hevkariyê dike û dijminên nexuyayî bo 
hin koman diafirîne. Kasim Suleyman li 
herêmê bi qasa daxwaza xwe tevdigere 
û kesek nikare ji wî re tiştekî bêje. îranê 
destûreke bê sînor daye wî û ew jî bi has- 
sasiyeteke şiî û persî tevdigere. Li îranê 
rewşa kurdan jî li holê ye. Kurdên Rojhilat 
di nava mercê gelek tund û ji azadiyê dûr 
de dijîn. Divê hemû kurd berjewendiyên 
xwe yên hizbî, mezhebî û siyasî bidin 
aliyekî û li gor berjewendiyên netewî êdî 
tevbigerin. Kurdistan ber bi serxwebûnê 
ve diçe û ew jî tekane rêya azadiya kurdan 
e. Ew tiştê pîroz û ew derfeta ku di vê 
sedsalê de derketiye 
divê ji planên îranê bê 
parastin û herkes li gor 
vê tevbigere. 


Em dikarin bêjin 
Şerê Sî Salî yê di 
navbera hêzên Ka- 
tolîk û Protestanan 
de rû daye niha di 
navbera hêzên Şîe û 
Sunne jî de rû dide? 

îro em dikarin bêjin 
ku şerên ku li Rojava 
qevimîne weke minak şerên 100 
salî, 30 salî û 7 salî anha li 
Rojhilata Navîn li dar in. 

Di pênc salên dawî de ev 
şer hene û berdewam 
dikin. Em dikarin bêjin 
tiştekî weke Katolîkî 
û Protestaniyê tuneye. 

Lewre çîna rûhbaniye 
di îslamê de tuneye. 

Baweriya Şîeyan a bi 
Quranê re neguheriye. 

Dînamizmeke Şîeyan 


li Lûbnanê, Sûriyeyê,Bahreynê,li bakure 
Erabîstanê û Irakê heye. Herî dawî jî ew 
agir li Yemenê jî pê ket. Hemû dor û bera 
îranê Sunne ne. Tirkû kurd Sunne ne. Ya 
ku îran dike hem mezhebî hem jî qewmî ye. 
Pirr jê nehatiye hezkirin zêde bipêşva neçû. 
îran nikare vî karê bidomîne. 

Maweya erka Mesûd Barzanî ya Se- 
rokatiya Herêma Kurdistanê diqede 
û li gor Destûra Hêrema Kurdistanê 
Mesûd Barzanî nikare bibe serokê 
Herêma Kurdistanê. Her wiha niha 
li Parlementoya Kurdistanê ji bo 
guhertina destûrê hin xebat hene. Di 
qonaxeke wisa de hebûna Mesûd Bar- 
zanî ji bo Kurdistanê tê çi wate yê? 
Dema ku me li Herema Kurdistanê xebat 
dikir min eşkere dît ku Kurdistan di nav 
xwe de ji aliyê siyasî ve perçe bûye, dema ku 
mirov ji Hewlerê diçe Silêmaniye piştî 60 
kîlometreyên din kontroleke din, asayîşeke 
din li benda we ye. Ev ne 
tiştekî rast e. Belkî ji bo 
ewlehiyê lazim e lêbelê 
ji bo kontrola pasa- 
porta hewcenake. Ev 
sînorekî psîkolojîk e. 

Wel- hasil 


em 


hemû şerê birakujiye dizanin. Ez dixwazim 
vê bêjim; Mesûd Barzanî sîstemeke de- 
mokratîk û pirr xweş ava kiriye. Partiyen 
ku rayên wan pirr hindik bin jî vezîrên 
van hene. Parlementerên her qewmî hene. 
Mînak asûrî xwedî 5 parlementer in. Em 
bêjin tirkmen mesela li Hewlêrê ne û 
perwerdehiya wan a bi zimanê dayikê heye. 
Ev sîstemek pirr demokratîk e.Ez dikarim 
bêjim di hinek xalan de ji Tirkiye ye jî 
pêşdetir in. 

Li gor min tenê Kak Mesûd dikare vê 
rewşê biparezê. Ew ji alîyê herkesî ve tê 
qabûlkirin. Mam Celal jî wisa ye. Li gor 
min ew ê erk were direj kirin. Ji xwe êv 
direj kirin pewîste. Kak Mesûd ji aliyê 
hemû kesî te hezkirin. Êv tişt bi proseya 
çareseriyê ya Tirkîye jî re eleqedar e. Dema 
ku Kak Mesûd bi Erdogan re peyamên 
aştiyên dabûn ev tişt dîrokî bû. Kak Mesûd 
pêşewayekî muhafazakar demokrat e. 
Şexsîyeta Kak Mesûd ji bo biratiye pewîste. 

Proseya çareseriyê çawa bi rêve diçe? 
Gelo di qonaxeke wisa de weke ku 
rayedarên AKP’ê û HDP’ê dibêjin ew 
ê yekgirtinek di nava kurd û tirkan de 
pêk were? 

Ez dikarim vê yekê bi riheti bibejim kurdê 
Sunne bi tirkan re bûne yek. Dostên wan 
jî yek in neyarên wan jî yek in.Em niha di 
proseya çareseriyê de di cihekî giring 
dene. Eger ev prose serkeftî be bibe 
û bi baweriya min ew ê serkeftî be. 
Ez bawerim ku PKK’yî ji bi piranî û 
di serî de jî Abdullah Öcalan aştiyê 
dixwazin. Ez karim vê bibêjim. Eger 
prose here serî ew ê rojên xweş hem 
ji bo kurdan û hem jî ji bo tirkan 
dest pê bikin. 


Gelo Qasim Sûleymanî ne efsane 
ye? Rojekê em dibihîzîn li Lûbnanê 
ye, roja din li Sûriye ye û roja din 
bi nûnerên Yekîtiyê re li Herêma 
Kurdistanê ye. Hûn çawa şîrove 
dikin tiştekî wisa mûmkûne gelo? 

Hemû rêxistinên Rojhilata Navîn di 
bin kontrola Qasimê Silêmanî dene. 

Jê re dibêjin ‘Şûrê îranê’ hêza wî bi vî 
rengî li hemû herêmê heye. Bi taybetî 
mûçeya wî heye. Qasim Silêmanî teva- 
hiya hêza leşkeriya Sûriyê nedaye dû 
xwe?Hîzbûllaha Lûbnanê ne bi wî re ye? 
Li Yemenê Şîe şer nakin? Mesele ne şexs 
in. îran li ve derê xwedî desthilatdariyeke 
mezine û Silêmanî jî vî karî bi re ve dibe. 
Heşdî Eş Şabî bi ser Qasim ve ye. Hîzbul- 
lah jî bi ser wî ve ye. Ne efsane ye. 


Hêzaîranê likuheye? 

Hêza îranê li ser hemû Şîeyên herêmê 
heye. Eger tu ji tirkmenên Şîe bipirsî û 
bêjî; ‘Tirkiye yan îran welatê we ye?’ Ew 
e bêjin; ‘îran welatê me ye.’ Ew alikariyên 
ku Tirkiye bi wan re kir bi tevahî vala 
çûn.. îran tenê bi şerê mezhebî agir gur 
nake. îran çanda persiyan jî, ji bo desthi- 
latdariya xwe bikar tîne. Divê mirov van 
tiştan baş bibîne, her çiqas ku derketina 
van rêxistinan bi destê Amerîkaye be jî di 
demê paş de weke Talîban yanjî Hamas 
ji bin tesîra Amerîkayê derdikevin. Anha 
di Rojhelata Navîn de Şîe li her deverê 
di şer de ne. Li gorî wan ê ku li eniyan li 
hemberî wan Tirkiye, Siûdî Erabîstan e. 
Ew eniyên Sunne ne û îran jî eniya Şîe ye. 
Pakîstanê jî daxûyaniyek da û got em û 
birayên xwe yên ereb li cem hev in. 


Di demê pêş de şerekî kurd û şiiyan 











WELAT 


BasNÛçe 20 - 26 Nîsan 2015 


BasNûçe 20 - 26 Nîsan 2015 


WELAT \\ 1 






bajêr ku li şeqamên pişt Serawe dikevin, 
gelek mêvanxaneyên kebabfiroş hene. 

Di restorantên Rewanserê de bi taybetî 
kebabên ji goştê miyan tê çêkirin heye û 
ev xwarineke sereke ya heremê ye. Hoste, 
pîvazan jî tevî kebaba xwe dike û bi vî avayî 
tameke cuda derdixe. Şîrînî Serawyanê 
Pastaxana Seraw jî cîranê kebabxanê ye. 

Kilaşe 

Li heremê destkariyên wek dirûtina 
kincên Kurdî û kilaşeçêkirin hîn jî didomin. 
Bi taybetî kilaşvanî ku wek zirawkariyeke 
Hewremî tê naskirin, li heremê pîşeyeke 
birûmet e. 

Li hemû bajarên Hawramanê destkariya 
sereke kilaş çêkirine. Li deverên ku cil û 
bergên gelêrî tên liberkirin, kilaş jî tê tê 
lixwekirin.Nawenda kilaşçêkirinê Haw- 
raman e. Di vî karî de li tû deverên din, 
wek yên Hawramanê klaşeyên zexm û delal 
nayên çêkirin. Li Rewanserê klaşe hîn jî ji 
pêlavên nûjen zêdetir tê bikaranîn. Ji ber 
vê yekê li sûka bajêr bi dehan dikkan û bi 
sedan hostayên kilaşeçêker hene. Kilaş ji 
dû beşan pêk tê. Binê pêlavê û ser wê. Binê 
kilaşê ji qumaş û pirçê tê çêkirin. Jora wê 
jî ji hirî û mûyê bizin û qumaş tê dirûtin. 

Di hemû pêvajoya çêkirina vê pêlavê de 
madeyên xwezayî tê bikaranîn û hemû 
hostatiya desta ye.Kilaşên Hawraman li 
sûkên hemû Rojhilat û Başûrê Kurdistanê 
tên firotan. Bihaya kilaşan li gor qalîta xwe 
duguhure. 

Xiyatî û cilkên gelêrî 

Xiyatî jî li Rewanserê ji ber ku yek 
ji berhemên çanda Kurdî zindî dihêle, 
pîşeyeke bayixdayî ye. Xiyatên Rewan- 
serê di çêkirina cil û bergên otantîk yên 
Kurdî de navdarin. Xiyatên bajêr zêdetir 
lîbasên wek Kewa Patolî, Sade, Hewramî 
û Mûradxanî didrûn. Çoxurane, Rank, 
Melkî, Cemane, Peskan û Fîrencî jî ku 
modelên kincên Hawramanê ne, di nav gel 
de bi awayekî berfireh tên lixwekirin. 

Bi giştî kincên ku xiyat didrûn ji hiriyê 


tên çêkirin. Ji ber bayixdana kincên klasîk 
yên Kurdî, li heremê konfeksîyon pêş 
neketiye û gelek kes debara xwe bi terzitiyê 
dike. Hawramî heman girîngiyê di kincên 
jinan de jî nîşan didin. Lê kincên jinan 
zêdetir ji bo nav malê an jî şahî û rojên 
taybetî tên bikaranîn. 

Pîşeyên gelêrî 

Li sûka Rewanserê yek ji pîşeyên toreyî 
necarî ye. Rewanser ji ber ku bajarekî 
daristanî ye, li bajer karê darvaniyê jî 
pêşketiye. Necarê Rewanserê Hecî Hebîb 
Seyîdî 75 salî ye. Ew 50 sale li Rewanserê 
di dest de rende û tevşo ji darên çiyayê 
heremê lazmatiyên bajariyan çêdike. Hecî 
Hebîb yek ji remza Rewanserê ye. Hemû 
rûniştvanên bajêr wî nasdikin û di her 
malekî de tiştekî ku wî çêkiriye heye. Ew 
ji karê xwe memnûn e û dibêje heta roja 
karibê wê necariyê bike. 

Li Kurdistanê yek ji pîşeyên balkêş 
dermanxanyên gelêrî ne. Di van dukkanan 
de ku wek dikkanên giyayî tên binavkirin, 
nebatên cûrbecûr ku ji gelek nexweşî û 
pirsgirêkên însan re dibin derman, tê 
firotin. 

Di dermanên van dikkanan de madeyên 
kîmyewî nînin û hemû nebat ji çiyayên 
derdorê tên komkirin. Ev derman wek yê 
eczaxanyên nûjen li gor pêşniyaza hostayan 
tê bikaranîn. 


E wder bajarê hukumdaran, cîhê ruhên 
pak, serçaveya awa rewan e. Evder 
deriyê Hawraman, baniyê çiyayên 
Zagorsan e. Evder bajarê Rewanser, cîhê 
evîna Ferhad û Şîrîn e. 

Rewanser li Rojhilatê Kurdistanê bajar- 
ekî eyaleta Kermanşa ye. Bajêr bi erdnîgara 
xwe ya delal yek ji cîhên nasraw yê heremê 
ye. Rewanser li quntarê rêzeçiyayê Za- 
grosan hatiye avakirin. Bi bajêr ve girêdayî 
gelek gund û xopan jî hene. 

Cîranên Rewanserê evin: Li bakûr Şarê 
Sîne, li rojhilat Şarê islamabad û li başûr jî 
şarê Cîwanro dewrûbera Rewanserê girtine. 

Rewanser bajarê ku wek deriyê Haw- 
raman yê bakûr tê naskirin. Hawraman ji 
çar hereman pêk tê û di navbera ostanên 
Kurdistan, Kermanşa û Başûrê Kurdistanê 
de cîh digre. 

Herema Hawraman bi erdnîgar, dîrok 
û civaka xwe baldar e. Çiyayên bilind, 
daristanên fireh, deryaçe û rûbarên mezin, 
tevî însanên dilsoz û jiyana wan ya otantîk, 
dîmenên Hawramanê dixemlînin. 

Şênî 

Şêniya nav bajêr nêzi 100 hezarî ye. 
Rûniştvanên Rewanserê hemû kurd in. 
Beşek ji niştecihên bajêr bi zarawa goranî 
bi devoka hewramî diaxifin. Li bajêr kurdên 
soranîaxêf ku bi devoka erdelanî diaxifin jî 
hene. 

Rewanserî bi giştî kurdên Sunî ne. Li hin 
gundên bajêr, komên kurdên şîa û ehlîheq 
jî dijîn. 

Rewanserî wek kesên qisexoş, mêvanper- 
wer û kurdşînas tên naskirin. Taybetiyeke 
din ya heremê ew e ku gelê bajêr gelek 
qîmet dide nirxên wek lîbas, adet û folklora 
kurdî. 

Erdîma bajêr 

Rewanser li Kurdistanê yek ji bajarên 
bilinde ku li lûtkeyên Zagrosan cîh digre. 
Dewrûbera Rewanserê bi girên berz hatine 
pêçan ku heryek nêzî sê hezar metreyî 
bilindin. Çiyayên dewrûbêrê Rewanser yên 
giring ewin; Kewî Yalewer, Mangezerde, 
Hencîre, Şor û Qaspî. 

Bajêr ji deryayê 1360 metre bilind e. Ji 
ber erdîma bilind ya bajêr klîmaya heremê 
zivistanan pir sar û havînan jî gelek hênik e. 

Firehiya xaka Rewanserê 707 
kîlometreçargoşe ye. Di nav xaka bajêr de 
Çemê Qeresû derbasdibe. Gelek çavkaniyên 
avê bûye sedem ku li 

erdî- 


ma heremê kîşewerziya nabatên avî bê 
kirin. 

Erdîma bajêr di aboriya heremê de jî 
bandora xwe kiriye. Kîşewerzî û ajalvanî li 
heremê sektora serekeye ku gelê bajêr pê 
debara xwe dike. Ji bilî hemû cûre fêkî û 
sebze, li xaka bajêr genim, ce û nok jî tên 
çandin. 

Seyrangeha hukumdaran 

Navê Rewansêrê jî wek gelek bajarên 
Kurdistanê xwedî gelek wate ye. Rewanser 
ji wûşeyên ‘rewan’ û ‘ser’ pêk tê. Yek ji wa- 
teyên ‘rêwan’ cîhê seyran û rûwan e. ‘Ser’ ji 
tevî vê peyvê tê wate ya serok û hukumran. 
Bi vî awayî Rewanser dibe ‘cîhê hukumda- 
ran.’ Yek ji wateyên din yê Rewanserê ‘mala 
ruhan’ ya din jî ‘serçaweya ava rewan’ e. 

Dîrok 

Di dîroka bajarê Rewanserê de nîşaneyên 
tevgera netewî jî hene. Di sala 1926’an de 
di bin serokatiya Serdar Reşid Axa de li 
Rewanserê li dijî rejima Şah serhildaneke 
heremî derket. Pişti gelek pevçûnên xwînî 
ev serhildan hat tefandin. Dema navê 
Rewanserê tê gotin, bê guman 
yekser Çîroka Ferhad û Şîrîn tê 
bira mirov. Ev cîvanoka ku li ser 
evîneke mezin hatiye honandin 
û di wejeya klasîk ya cîhanê de 
cîh girtiye, li Rewanserê rûdaye. 

Dexme yanê Taqî Ferhad û Şîrîn ku 
şahidiya jiyana vê cîvanokê dike li Re- 
wanserê ye. Ev taq navdartirîn asawarê 
Rewanserê ye û navê bajêr bi cîhanê daye 
nasandin. Taqî Ferhad li seriya Çemê 
Qeresû, di zînnarên çiyayekî de hatiye 
kolan. Dexme bi çend navên wek Taqî 
Şîrîn û Ferhad, Dexmeyî Ferhad, Koşkî 
Ferhad an jî Taqî Av tê naskirin. 


Bajarê Ferhad û Şîrîn 

Li aliyê din yek ji navên efsanê jî 
Xusrew û Şîrin e. Li gor cîwanoka ku 
derbasî edebiyata olî û klasîk jî bûye 
çîroka Ferhad û Şîrîn wiha qewimiye; 


Welat Baz 


sr 


Xusrev Perwîzê Mîrê Sasaniyan aşiqê Şîrîn 
e. Şîrîn jî xwarziya Mîhrbanû ya melike ya 
Hewraman e. Piştî mirina xaltîka wê, Şîrîn 
dertê ser textê Hawraman. Demek dirêj 
herdû hukumdar bihevre dimînin. 

Demek tê Şîrîn ji bo xwe qesrekî dide 
çêkirin. Di avakirina qesrê de bi navê Fer- 
had neqaşekî dixebite. Şîrîn aşiqê Ferhad 
dibe. Xusrew Perwîz li ser vê yekê ji Ferhad 
re dibêje, ger ew rêya ava ku di çiyayê 
Bêstûn de nivî maye temam bike, wê Şîrîn 
ji wî re bihêle. Ger vî karî neke wê Ferhad 
bukuje. Li ser vê yekê Ferhad ji bo eşqê 
Şîrîn, di zînnarên çiya de dest bi kolana qa- 
nalê dike. Dema ku nêzî dawiya qanalê 
tê, Xusrew Perwîz dekekî dike û bi rêya 
jinekî xeber dişîne Ferhad û dibeje ku 
Şîrîn miriye. Ferhad li ser vê yekê li ber êşa 
xwe ranabe û xwe ji zinnaran diavêje û 
dimre. 


ber bajêr, li seriya Seraw e. 

Taqî Ferhad û Şîrîn hîn jî cîgeyê evîndara 
ye. Li gor baweriyan kesên evîndar ger ku 
li vir dûayan bikin, digîjin miradên xwe. 
Salane gelek mêvan serdana Ferhad û Şîrîi 
dikin û ew bibîr tînin. Pîrekalên Rewanserî 
dibêjin ji çêbûna dinyayê ev dexme jî 
hebûye. 

Seraw 

Dema Rewanser tê gotin, Qeresû û Seraw 
tê bîra mirov. Remzên ku vî 

bajarîdane nasandin delalî 

û civaniya ’fSim vê avê ye.Dema 


mirov dikeve nav Rewanserê, girên derdora 
bajêr, şînahî û çemê bajêr, parkên kêleka 
Seraw, daristanên biçûk, însanên bin 
aran û paqijiya kolanan bal dikşîne. 
sereke ku xaka Rewanserê av dide û 
meneke taybetî dide bajêr Qeresû ye. Ev 
çem Rewanserê kiriye dû beş. Taxên bajêr 
yên rojavayê çem gelek qelebalixin û bûne 
nawenda bajêr. 

Li cîhê ku çem fireh dibe li biniya Taqî 
Ferhad goleteke mezin hatiye çêkirin. Ev 
gol di cîhanê de yek ji golên herî bilind e. 

Di gola Serawê de gelek masiyên 
goştxweş hene. Herwiha 
bajêr li ser golê bi 
qayixan geryan dike û 
evder bi taybetîji bo 
zarok û ciwanan cîhekî 
zor xweş e. Delaliya 
Serawê wek gelek deverên 
Hawramanê li Kurdistan 
û iranê deng daye. Bi saya 
Seraw û Taqî Ferhad bajêr 
bûye cîhekî tûrîstîk. Hersal 
gelek tûrîstên heremî û 
biyanî serdana Rewanserê 
dikin. 


Bajarê çeman 

Rewanser li Kurdistanê yekta bajar e 
ku gelek kolanên we ji av û kanî û çeman 
pêk tê. Ji bo çûnûhatina însanan li ser ev 
kolanên avî, pir hatine avakirin. Nav bajarê 
Rewanserê seranser seyrangeh e. Qeresû 
ku di nav bajêr de diherike Rewanserê 
dixemlîne û dike dû beş e. Qeresû herçiqas, 
salê çend meh bi lehiyan radibe û derdorê 
di nav avê de dihelê jî wek serçaweya pîroz 
ya vî bajarî ye. 

Seraw jî navê seyrangeha ku li keviyên 
Qeresû hatiye avakirin e. Derdora Çemê 
Qeresû ji zinnarên bilind pêk tê. Li 
cîhê destdar yên van zinnaran daristan 
hatine çinîn. Çarmedorê gola Serawê bi 
çîçek û kulîlkan hatiye xemilandin. Ji bo 
temaşekirina manzarayê li jorgehên golê 
cîhê rûniştin û bêhndanê hatine çêkirin. 
Derdora Serawê cîhe seyrangehê ye. 
Gelê bajêr mehên bihar û havînan 
li dewrûbera vê seyrangehê derbas 
dikin. Gelek kes di rojên geştê de 
bîranînên kêleka vê delaliyê bi foto- 
grafan qeydikin. Mêvanên Serawê 
ku tevî hevalên xwe di bin tava Re- 
wanserê de li ser zinnaran çavderiya 
vê delaliyê dike, bi şanazî behsa 
Serawa kevn dike. 


Sûka bajêr 

Li sûka 


Taqî Ferhad 

Taqî Ferhad ji zemînê 
35 metre bilind e. 

Deriyê dexmê ku bi 
awayekî neqişandî 
hatiye çêkirin, 
nêzî 2 metre 
bilind e. Nav 
şikeftê jî 3 
metre kûr 
e. Taqli 
hem- 


Farûdew 

Li derdora Serawê Kak Elî Mensûrî 
ji bo zarok û birçiyan Farûdew 
difroşe. Farûdew şîraniyeke 
xas ya Rewanserê ye. Farûdew 
ji birinc, genim, şekir û 
lîmonê çêdibe. Tameke taybetî 
ya Farûdewê heye. Helbet li cîhê 
seyrangeh hebin, muzîsyenên wê 
derêjî hene. 

Esnafên Amedê: 

Divê HDP bikeve meclîsê 


Siwar Bedirxan 

P roseya kampanyayên hilbijartinên 
7’ê Hezîrana 2015’an dest pê kirin. 
Her wiha hemû partiyên siyasî yên 
Bakurê Kurdistanê û Tirkiyê namzetên 
xwe yên parlementeriyê eşkere kirin û dest 
bi xebatan kirin. Partiya sereke ya kurdan 
HDP’ê jî beriya hilbijartinê daxuyandibû 
ku ew ê li ser navê xwe beşdarî hilbijartinê 
bibe û namzetên xwe eşkere kiribû. Her- 
wiha beşdariya HDP’ê ya li ser navê xwe 
li Bakurê Kurdistanê kelecanek bi xelk û 
esnafan re çêkir û xelk hêvî dike ku HDP 
bendavê derbasbike û di meclîsê de nûner- 
tiyeke bihêz a kurdan nîşan bide. Li hêla 
din jî xelk û esnaf ‘proseya çareseriyê’ ya 
zêdeyî sê sala ye di navbera dewletê û Se- 
rokê PKK’ê Abdullah Öcalan de berdewam 
dike jî bi bîr dixin û hêvî dikin ku prose jî 
bi encam bibe û kurdistan aram bibe. 

Esnafên Çarşiya Şewitî ya Amedê ku 
her tim mijar û meseleyên cûr bi cûr di 
navbera xwe de nîqaş dikin û li ser wan 
radiwestin niha jî li ser hilbijartina 7’ê 
hezîranê û beşdariya HDP’ê ya hilbijartinê 
radiwestin û kelecanekê wan girtiye. Esnaf 
û dûkkandar di vê hilbijartinê de hêvî 
dikin ku HDP di hilbijatinê de bi serkeve 
û ji bo çareseriya xelkê kurd di parlemen- 
toyê de nûneriyeke xurt nîşan bide. Esnaf 
û dukkandar ji BasNûçeyê re axivîn û dan 
zanîn ku ew dixwazin şerê ku li Kurdistanê 
bûye êdî bi dawî bibe û aştî pêk were û 
kurd mafên xwe yên rewa bi dest bixin. 

“Hewceye ku HDP bikeve meclîsê” 

Dûkkandarê navsere Şahabettin Ogur 
ragihand ku namzetên kurd berê bi ser 
navê xwe beşdarî hilbijartinan dibûn û 
çiqas deng bistendana jî ji her bajarî du sê 
parlementer derdixistin û neheqî li wan di- 
hat kirin. Ogur daxuyand ku ew hêvî dikin 
ku HDP ew ê benda hilbijartinê derbasbike 
û bi nûnertiyek bi hêz proseya çareseriyê 
jî bidomîne. Ogur behsa nûnertiya kurdan 
a meclîsê jî kir û wiha got: „Hewceye ew 
bikevin meclîsê. Eger ew nekevin meclîsê 
ew ê kî xebatên me bike? Kî kurdan temsîl 
bike? înşallah ew ê weke partî kar bikin. 
Em dûkkandar in rewşa me ne baş e. Li 
çarşiyê kes tuneye. înşallah ew ê karên me 
jî baştir bibe. Edî ev kuştin bi dawî bibin.” 

“Ew ê HDP çareseriyê bîne” 

Urfi Mamukê hostayê tizbiyan jî eşkere 
kir ku ji ber şewata gundên di salên 90’î 
ew hatine bajêr û li bajêr bi cihbûne û 
daxwaza wan ew ku aştî pêk were leşker 
ji gundên wan derkevin û dîsa vegerin 
gundên xwe. Mamuk da zanîn ku ew ten- 
gasiyan dikşînîn û hêvî dikin ku HDP di vê 
hilbijartinê de bi serkeve û çareseriyê pêk 
bîne da ku xelkê kurd têkevin rihetiye û es- 
nafên kurd jî karê bikin û ji zarokên xwe re 
nan bibin malê. Mamuk her wiha da zanîn 



ku erd û zeviyên wan jî 
li gund in û ew dixwazin 
bi dawîbûna çareseriyê 
jî re vegerin gundên 
xwe û wan ji ber şer û 
pevçûnan gundên xwe 
hiştiye û ew dixwazin 
HDP têkeve hilbijartinê 
û meseleya kurd çareser 
bike. 


AKP xelkê dixapîne 

Hostayê kulavên hirî 
Vedat Karakaşb jî da 
zanîn ku ji dameziran- 
dina AKP’ê heta niha wî 
dengê xwe dayê AKP’ê û 
ew bûye endamê AKP’ê 
yê Navçeya Surê jî û wî 
ji bo AKP’ê kar dikir. 

Karakaşb her wiha dax- 
uyand ku wî bawer dikir 
ku ew ê AKP kêşeyên 
kurdan çareser bike û 
mafê kurdan ê bingehîn 
jî bide wan lêbelê tiştê 
ku wî hêvî dikir pêk 
nehatin û AKP’ê zilm û 
şewisandina desthilat- 
darên din berdewam 
kiriye û komên radîkal 
ên îslamî bi ser kur- 
dan de şandiye û bûye 
sedem ku li Rojava bi 
sedan ciwanên kurd bên 
kuştin. Karakaşb her 
wiha da zanîn ku wî jî 
rûye AKP’ê yê veşertî 
dîtiye û ew ê careke din 
dengê xwe nede AKP’ê 
û wî ji endamtiya wê jî 
îstîfa kiriye û ew ê dengê 
xwe bide partiya siyasî ya kurd. 

“Em ê dengê xwe bidin xwe” 

Di berdewamiya axaftina xwe de 
Karakaşb da zanin ku wî qewl daye û 
eger HDP benda hilbijartinê derbasbike 
ew ê li ber dûkana xwe qurbanekê bide 
goştê qurbanê jî ew ê li esnafên Çarşiya 
Şewîtî belav bike. Karakaşb bertek nîşanî 
daxuyaniyên Serokkomarê Tirkiyê Recep 
Tayyip Erdogan jî da û wiha got:„ Erdogan 
li Dîlokê got; ‘Kobanê duştu dûşecek.’ 
Erdogan dijminê kurda ye. Li Rojava 
komên radîkal ên îslamî bi ser kurdan de 
dişîne. Yanî dixwaze kurd nemînin. Gerek 
em dengê xwe bidin xwe û li hember 
Erdogan derkevin.” 

“Ew ê HDP bi 70-80 parlementerî 
têkeve meclîsê” 

Esnaf Mehmet Şefik Birtane jî bal 
kişand ser benda hilbijartinê û da zanîn 
ku benda hilbijartinê ne demokratîk e û 
ew bend li hember kurdan hatiye dayîn û 


ew ê namzetên kurdan ê parlementeriyê 
wê bendê jî ji holê rakin û têkevin meclîsê 
û ew ê rê li ber xelkê kurd vekin. Di 
berdewamiya axaftina xwe da zanîn ku 
îhticiya xelkê kurd û Kurdistanê bi aştiyê 
heye û bi hatina aştiyê jî ew ê gellek tişt 
biguherin. Birtane behsa namzetên HDP’ê 
yê parlementeriyê jî kir û wiha got: „Dema 
ku aştî, biratî û yekîtî çebibe ew ê her tişt 
bi keys bibe. Ewê Kurdistan serbilind bibe. 
Namzetên HDP’ê pirr baş in ew ê vê carê 
70-80 parlementer têkevin meclîsê. Û ew 
ê ji bo me jî çareseriyê bînin.” 

“AKP ji terefgirên xwe re xizmetê 
dike” 

Bûnyamin Ceylanê dûkkandar jî eşkere 
kir ku zêdeyî 10 sala ye ew esnafê û ji 
ber kar diçe gellek bajarên Kurdistanê û 
Tirkiyê û dibîne ku xelk ji AKP’ê aciz in û 
baweriya wan bi wê yekê heye ku AKP’e 
tenê ji bo terefgirê xwe kar dike wan dew- 
lemend dike û gotin û kirinên wê hevdû 
nagirin. Di berdewamiya axaftina xwe de 
Ceylan bal kişand ser proseya çareseriyê 


jî û da zanîn ku proseya çareseriya li ser 
hilbijartinê maye û eger HDP bendê der- 
basneke ew ê şerekî giran li Tirkiye rû bide 
û ew ê AKP ji holê rabe. 

HDP muhalefetê dike 

Di berdewamiya axaftina xwe de Ceylan 
amaje bi yekê jî kir ku di dema Hikûmeta 
AKP’ê de aboriya dewletê nebaşbûye es- 
naf denyndar bûne û rêjeya kêsên bêkar jî 
zêdebûne. Ceylan ragihand ku rayedarên 
dewletê dema aboriya dewletê eşkere 
dikin rastiyê nabêjin û dewlet hem jî hêla 
aborî û hem jî di hêla siyasî di krîzê deye 
û ji bilî HDP’ê tu partiyên din nikarin 
muhalefetê li hember wê bikin. 

Ceylan axaftina xwe wiha bi dawî kir:„ 
Em ê dengê xwe bidin HDP’ê. Ne tenê 
kurd hemû xelkên li Tirkiyê û li Kurdis- 
tanê ew ê dengê xwe bidin HDP’ê dewlet 
di krîza aborî û siyasî deye. AKP li gor 
xwe kar dike. Tenê HDP dikare li hember 
wê bisekine. Em hêvî dikin HDP têkeve 
meclîsê.” 

Merdena yew ziwanî merdena yew miletî ya 

Nadire Giintaş Aldatmaz 

S eke Davîd Crystal vano “Merdena yew 
ziwanî, merdena yew miletî ya.” 
Ziwanî, ganî biciwîyê ke şar wayîrê 
şaxsîyetî bo. 

Ziwan şaxsîyet 0, ziwan depoyê tarîxî 
yo, parçeyê zanayîşê merdemî yo û tewr 
muhîmê xo ziwanê merdimî nasnameyê 
merdimî yo. Coka vîndbîyayîşê ziwanî 
vîndbîyayîşê nînan pêroyîne yo. 

Persa ma a ya ke ziwanê ke tenge der ê 
çitur na tenge ra xelesînê ra? 

Ziwano ke tenge der 0 ey tena şaro ke ê 
ziwanî qisey keno xelesneno. Çike ziwan 
muhtacê şarî yo. Şar ke nêbo ziwan nîno 
qiseykerdene. Eke winî yo verê cû ganî yew 
şar bibo ke ê ziwanî qisey bikero û dima kî 
ganî taye gamî bêrê estene. Kesê ke seba nê 
gaman yenê têhet ke ziwanî bixelesnê, ci ra 
“Koma Newede ra Ganîkerdişî” vanê. Karê 
na kome zaf girano û ganî zaf bi îtîna bêro 
kerdene ke ci ra netîce bivejîyo. Tayê gamê 
ke hetê kome ra yenê eştene nîyar ê: 

î.Cemat yeno pêser, êyê ke aleqadarê 
ziwanî yê yewbînî nas kenê, grûbade aktîfe 
saz kenê. 

2.Karo ke leza xo esta, ey ser 0 qisey 
kenê, mîyanê xo de kar bare kenê û gurînê. 

3.Wadeyo derg de ke çi lazim 0 bikerê, ey 
ser 0 qisey kenê û birre kenê. 

4.Dokumanan danê arê, qiseyan qeyd 
kenê. 

S.Qiseykerdoxanê ziwanî ra kam ke esto 
(ganî rind qisey bikerê) înan goş danê. 

6.Derheqê ziwanî de datayan danê arê. 

7.Analîz kenê ke ferheng û rastnuştişê nê 
ziwanî tespît kenê. 

8.Dest pê standardîzasyonkerdişê 
qiseykerdene û nuştene kenê û alfabeya ke 
şar rehet pê weneno ser 0 gurînê. 

9. Keyeyan û cayanê bînan de seba ke 
ziwan bêro qiseykerdene tedbîran gênê. 

îo.Seba ke ziwan mîyanê şarî de bêro 
qiseykerdene û nuştene stratejîyan dîyar 
kenê. 

11. Seba ke ziwan şarî ser 0 tesîr bikero, 
stratejîyan dîyar kenê. 

12. Sanikan, makaleyan, şiîran û 
nuşteyanê ke şar ci ra hes keno nusenê. 

13. Çare gêrenê ke ziwan ziwanê mint- 
iqayade resmîye bibo. 

UNESCOyî ra gore, cigêrayoxî êdî zanenê 
ke ziwanî çira mirenê. Coka seba xelesîyena 
ziwanan êdî omîd esto û ziwanê ke reyna 
ênê gan (can) kî estê. 

Cor de mi qalê Koma Newede ra 
Ganîkerdişî kerd. Ziwanê ke rîyê dinya de 



yenê qiseykerdene û tenge der ê, nê ziwa- 
nan ra zafê teney wayîrê Koma Newede ra 
Ganîkerdişî yê. 

Koma Newede ra Ganîkerdişî (Gruba 
Açarnayîşî) 

Gruba ke, koma ke ziwanzanan bahsê ci 
kerda ra yewe kî welatê ma de çend serrî 
yo kirmanckî ser 0 gureyena. Kirmanckî 
kî merhaleya vîndîbîyayîşî der 0 û seba ke 
kirmanckî vîndî mebo çend kirmancê ke 
nê wareyî de wayîrê 
hîsîyatî yê û alaqa- 
darê na mesele yê 
verê cû Ewropa de 
amey têleye. Serra 
1996Î de Stockholm 
de kom bî û bi 
nameyê “Grûba 
Xebate ya Vateyî” 
yew grûbe saz 
kerde. 19 serrî ra aver kombîyayîşê yewin ra 
tepîya 27 kombîyayîşê bînî amey kerdene. 
Nê kombîyayîşî verê cû Ewropa de bî labelê 
peyê cû hêdî-hêdî hetê welatî ser ameyî. 

Oyo pêyen kî Sêwregi de virazîya. Na grûbe 
kombîyayîşê verênî de birre kena û serra 
1997 de “Kovara Vateyî” vejena. Açarnay- 
ene û standart kerdena lehçeya Kirmanckî 
de rolê “Vate” rolode pîl û muhîm 0. Seba 
açarnayîşê ziwanan gamê ke lazîm ê bîer- 
zîyê, “Gruba Vate” nê gamî rew ra eştê. 

Grûba Xebate ya Vateyî de kesê ke alaqe- 
darê kirmanckî yê serre de di rey kom benê 
û seba standardîzasyonê na lehçe gureyenê. 

Wayîr û Mudirê Karê Nuşteyan û Ber- 
pirsîyarê “Kovara Vateyî” Deniz Gunduz 
vano ke: 

“Serra 1996 de çend kirmancê ke bi 


kirmanckî nusenê û mintiqayanê cîya- 
cîyayan ra yê, peytextê Swedî Stockholm 
de bi nameyê Grûba Xebate ya Vateyî 
yew grûbe naye ro. Armancê na grûbe 
standardîzekerdişê kirmanckî bî. Na grûbê 
1996 ra heta 2009Î hewtês kombîyayîşî 
viraştî. Nê kombîyayîşan de seba 
rastnuştişê kirmanckî û standardîzekerdişê 
nuştişê kirmanckî qerarî amey girewtene. 
Çekuyê kirmanckî yê ke ziwanê rojane de 
zaf yenê gurenayene amey weçînitene û nê 
çekuyî goreye çend 
xusûsîyetan seba 
nuştişê kirmanckî 
amey standardîze 
kerdene. Qerarê ke 
nê kombîyayîşan de 
bi no qayde ameyê 
girewtene kovara 
Vateyî ya ke hûmara 
verêne hamnanê 1997 
de vejîya de amey neşir kerdene. 

Kovara Vate kovara tewr verên a 
kirmanckî ya ke 10 serrî bêvinetiş 
weşanayîşê xo ramito. Kovare der- 
heqê nuştiş û kulturê kirmanckî de 
yew rolo tarîxî ardo ra ca. 

Weşanxaneyê Vateyî serra 2003 de îstan- 
bul de seba ke qeraranê na grûbê xo rê sey 
polîtakaya weşanî bigêro û bi nê qaydeyî 
kitabanê kirmanckî çap bikero, bi nameyê 
na grûbe û kovara Vateyî ronîya.” 

Sazkerdoxanê Gruba Vateyî ra M. 
Malmîsanij kî nîya vano: 

Kombîyayîşan de ma çîyanê muhîman 
ra dest pêkerd. Mavajî ma nê çîyan ser 0 
vindertî û tesbît kerdî: 

i)Nameyê lehçeya ma 


2) Alfabe (herfî) 

3) Nameyê rojan, mewsiman, qitayan, 
ziwanan, lehçeyan, dînan, mezheban, 
aşman (mengan), şaristananê (bajaranê) 
Kurdîstanî, dewletan û paytextanê dinya, 
heywanan, hacetan (aletler) 

4) Zemîrî 

5) Edatî 

6) Sifetî 

7) Karî (fiîlî) 

8) Bestoxî (baglaçlar) 

9) îzafe (tamlama) 

10) Hûmarî (sayilar) 

n)Kilmnuşteyî (kisaltmalar) 

Meseleyê alfabe de ma alfabeya kurdan 

nêvurînaya (nêbedilnaya). Nê meseleyî de 
ma nêwaşt ke ma kurdan ra cîya herfan 
qebûl bikî. Dima ma meseleyê rastnuştişî 
ser 0 0 vindertî. Mavajî çi bi herfa werdî 
dest pê keno, çi bi herfa girde dest pê keno 
û çîyê bînî. 

Merdim ke wazeno çîyêk binuso, 
termînolojî lazim 0. Ti zanî, şarê ma 
hîna zaf dewij 0, zîret de meşxûl bîyo; 
nê wareyî de termî (terim) estî. Labelê 
mavajî termê felsefe, sosyolojî, psîkolojî, 
îqtîsadî çin î. Ma waşt naye rê çare bivînî. 
Ma kombîyayîşan de hetanî ewro termê 
îdarî, sîyasî, edebîyatî, gramerî, perwerdeyî 
(egitim), huqûqî, leşkerî (eskerî), anatomî, 
merdimîye (akrababk), weşîye (saglik) û 
cografya tesbît kerdî...” 

1) David Crystal, Dillerin Katli 

2) -Nê nuşteyî ra tepîya kî kombîyayîşan dewam 
kerd û mabênê tarîxanê 6-9/04/2015 de kombîyayîşê 
27. kî virazîya. 

3) Zazakînet 

4) Zazakînet 


Kirmanckî de rolê “Vate” 
rolode pîl û muhîm o. Seba 
açarnayîşê ziwanan gamê 
ke lazîm ê bîerzîyê, “Gruba 
Vate” nê gamî rew ra eştê. 

Li Bazîdê du malbatên ermenî 



Mehmet Giiltekin 

M al û taxên bajarê Bazîdê hetanî 
beriya sed salan li dor kela Urar- 
tuyan û qesra îshaq Paşa de kom 
bûbûn. Bazîd navenda sancaqa Bayazîd 
bû ku navçeyên wek Elaşgird, Diyadîn, 
Patnos, Dutax û Qerekilîs girêdayî wê bûn. 
Ev sancaq ji berêv de ji aliyê mîrên kurd 
de dihat bi rêvebirin. 

Bi goreyî salixadayînên gerokên biyanî 
û hin çavkaniyan nifûsa di nava bajarê 
Bazîdê de ji sê paran du par kurd û yek jî 
ermenî bûn. Qasidê Napolyan A. Jaubert 
di sala 1805’an de 6 mehan li Bazîdê mabû 
û dinivîse ku li taxên fêza Qesra îshaq 
Paşa de kurd û di yên bintara wê de jî bi 
piranî malên ermeniyan bûn. Di nav bajêr 
de 3 mizgeft û du dêr hebûn û Elli Smith jî 
dibêje ku zimanê sereke ê li bajêr kurdî bû. 
Piştî ku dewletên dagirker wek Rûsya, 
osmanî û îran di herêmê de dest bi 
şerê hevdu kirin, tevjiyana kurd û 
ermeniyan jî ket bin xeterê, ji ber 
ku osmaniyan hewl didan kurdên 
misilman û rûsan jî dicedandin ku 
ermeniyan bikin hevabendên xwe. 

Dema rûsan bajar cara pêşîn di sala 
1828’an de dagir kirin û piştî du 
salan dîsa paş de vekişiyan, goreyî 
çavkaniyan wan dora 10 hezaran 
ermenî ji bajêr û gundên hawirdor 
bi xwe re birin nêzikî gola Sêwanê. 
Ermeniyên Bazîdê li wir gundek, ku 
ew piştî demeke kurt bû bajar, ava 
kirin û navê wê jî danîn Nor Bay- 
azet, ango Bazîda Nû. Elli Smith ê 
ku di sala 1830’î de hatibû Bazîdê 
dinivîse ku niha li bajêr tenê 190 
malbatên ermenî şûn de mane, ew 
hejmara malbatên kurd jî wek dora 
300-400 destnîşan dike. 

Yek ji gelek gerokên ku hatibûn 
herêmê Paul von Franken ê 
wênekêşê navdar ê almanî di 
serdana xwe a di sala 1859’an de 
hin agahiyan derbarê malbateke 
ermenî de pêşkêş dike. Paul von 
Franken wêneyeke balkêş ya qesra 
îshaq Paşa jî kişandiye û tê de 
hilweşandina parek ji bedenên 
serayê di dema şerê 1854’an de 
diyar dibe. Ew di bîranînên xwe 
de derbarê bajêr de dinivîse, wekî 
bajar ji dûrve gelek romantîk û wek 
bi destê wênekêşekî neqişandî xuya 
dike, lê belê dema mirok dikeve 
nava bajêr diyar dibe ku, bi çi awayî 


ev der ji ber şer û êrişên artêşên rusan, 
îraniyan û osmaniyan hatiye hilweşandin. 
Dema Paul von Franken digihêje Bazîdê 
û li Kerwanserayê de cihê razanê nabîne, 
bazirganekî ermenî wî û hevalêkî wî dibe 
mala xwe. Ew maleke piçûk bûye, ya ku 
ji du odeyan, yek bona jinan û ya din jî 
bo runiştin û mêvanan pêkhatiye. Ev 
odeya ku ew tê de runiştine û piştre jî tê 
de razane bi beraya xwe 16 pê û dirêjeyê 
jî 18 pê mezin bûye. Di dîwarên odeyê de 
quncikên eşyayan û di dawiya odê de jî 
tifikeke(kamin) neqişandî û li dorê jî ferş û 
mînderên raxistî hebûne. Dema hevalê wî 
bi xwediyê malê û kûrê wî re sohbet dike, 
yên ku li hember mêvanan dilxweşiya xwe 
bi rûsan re tînin ziman, ew pêre wêneyeke 
wan amade dike. Dema ew sibetirê şiyar 
dibe, keça malê bi navê Aleyka beşdarî 
hundirê odeyê dibe, Paul von Franken ji 
ber bedewiya wê hijmekar dimîne û di ew 
di bîranînên xwe de bi dûr û dirêj şiroveya 
bejn û bala wê dike. Piştî ku keçik ji odeyê 
derdiçe, ew bi kêf û eşq nîgara wê jî li ser 
wêneya xwe ya ku wî destpêkiribû zêde 
dike. 

Rûsan, osmanî û îraniyan di sedsala 19’an 
de çar caran li ser vî bajarî û navçeyên 
hawirdora wê şer meşandin. Bi taybetî 
salên piştî şerê 1877’an de êdî edlaya di 


nava civakê de aloz bû, rûsan berêv de ji 
hin ermeniyan komên çekdar peyda kirin 
û osmaniyan jî ji hin kurdan û çerkezên ku 
di wan salan de li herêmê hatin cîwar kirin 
komên Hemîdiyê saz kirin û bi vî awayî 
şik, guman û dubendî xistin nava civaka 
herêmê. 

Bi destpêka şerê cîhanê ya yekem rûsan 
hin di payîza sala 1914’de tevahiya herêmê 
û bajar carek din dagir kirin. Her çiqas 
fermana dewleta osmaniyan a ji nîsana 
1915’an ji bona kuştin û koçberkirina 
ermeniyan li herêma Bazîdê ji ber amade- 
bûna artêşa rûsan nikaribû bê bikaranîn 
jî, lê ew malbatên ermeniyan yên dawîn jî 
ketibûn nav tirs û xofê û çavê wan jî li revê 
bû. 

Kamsar Harutyun Xaçatiryan dora 16 salî 
bûye dema ew tev malabata xwe ji Bazîdê 
reviya ye. Ew di bîranbînên xwe de bi 
berfirehî qala jiyana kurdan û ermeniyan 
li bajêr dike. Malbata wan mezin bûye, 
malên bav û sê apên wî li rex hevdu bûne 
û xwarin û verwarina wan hertim bi hevdu 
re meşiyaye. Kamsar li wir çûye dibistanê 
û pê re jî alîkariya bavê xwe di dikana wî 
a gewherfiroşiyê de kiiyer. Ew dibêje: M Di 
nav bajêr de her kesî hevdu nasdikir, ew 
bi hevre pismam, dost û cînar bûn. 

Me bi hevre cejn û şahî pîroz dikirin, 


çi kurd, ermenî û tirk her kes beşdarî van 
şênahiyan dibû. Muşteriyên sereke yên 
dikana me kurd bûn, bavê min ji wan re 
guhar û gustîlên zîv dineqişand, wan jî 
buhayê wan bi zêr didan. Bavê min gelek 
caran di mehên havînan de diçû li nav zo- 
zanên wan digeriya. Kurdan gelek ji bavê 
min hez û rêzgirtina wî dikirn.” 

Ji bo salên dema şerê cîhanê a pêşîn Kam- 
sar dibêje ku ew ji ber agahiyên di derbarê 
kuştin û koçberkirina ermeniyan de gelekî 
bi tirs bûn. Dema carekî hatiye gotin ku 
artêşa tirkan wê ware û ermeniyên Bazîdê 
jî bikuje, malbata Kamsar û gelekên din 
reviyane aliyê îdirê piştî çend mehan dîsa 
ji paşde vegeriyane. 

Di sala 1916’an de êdî desthilatiya rûsan li 
herêmê sist dibe û ew peyderpê ji herêmê 
vedikişin. Pêre ji her hemû navçeyan 
ermenî jî berbi Rewanê direvin. Malbatên 
mayî ên li Bazîdê jî amadekariya koçê 
dikin û rojekê hemû bi hev re dikevin 
serê riyan. Kamsar bi dûr û dirêj qala vê 
revê dike, ew di rê de rastî gelek komên 
ermeniyan tên yên ku koçber dibin. 

Koçber dikevin rewşeke gelek xirab, hin di 
rê de dimirin, hin jî winda dibin û bi ser 
de sermaya hewayê jî rêwitiya wan zêdetir 
dijwar dike. Diya Kamsar jî bi zaroka xwe 
a di destan de winda dibe. Kamsar xwîşk û 
birayekî xwe dispêre pîrejinekê û bi 
sîwarî li diya xwe digere û wê piştî 
demekê dîsa dibîne. Dema ew vedi- 
gerin vê carê jî xwîşka xwe û birayê 
xwe nabîne. Ew bi şev û rojan li 
wan digere. 

Kamsar piştî rojan wê pîrejinikê 
dibîne, ya ku ji wî re salix dide, wekî 
wê nikaribûye li zarokan binihêre û 
jinek li wan xwedî derketiye û ew bi 
xwe re biriye. Kamsar heta dawiya 
jiyana xwe li xwîşk û birayê xwe 
çavrê dimîne, ewherdem bawer 
dike ku ewê rojekê derkevin pêş wî. 
Bajarê Bazîdê goreyî hin çavkani- 
yan di destpêka salên 1800'î de 
xwediyê nifûseke dora 30 hezaran 
bûye, kurd û ermenî û kurdên 
êzdî bi hezaran salan di nav hevdu 
de jiyan dikirin. Ev herêm heta 
wan salan ji bandora dewleta rûs, 
osmanî û îranê bi dûr bû, piştî 
hatina wan dewletan û şerên wan 
ên li dijî hevdu de bingeha civak û 
jiyana li herêmê hat tevlihev kirin. 
Binecihên wê, ermenî û kurdên 
êzdî, bi zordari jê hatin bi dûr xis- 
tin. Kamsar di dawiya bîranên xwe 
de dibêje: 

"Min di seranserê jiyanan xwe de 
bêriya wê yekê dikir ku ez rojekê 
mala me a li Bazîdê carek din 
bibînim. Min wisa xeyal dikir ku 
ezê rojekê biçim Bazîdê, nifta deriyê 
malê, ya ku me li wir veşartibû, 
derxim, deriyê malê vekim û rewşa 
di nav malê de dîsa weke berê 
bibînim." 

Tuwanê Dodkî 

hunermendên kurd ên navdar, 
| | ji bo bîranîna helbestkar Bro 
\ J Omerî li hev civiyan, desteyeke 
ji helbestên Omerî bi newa kirin û di 
albûmeke ku ji du CD’yan pêk tê de bi 
produksiyano Kalan Muzik’ê weşandin. 

Di albûma ku li gel helbestên Bro Omerî 
yên ku ji alî van hunermendan ve hatine bi 
newakirin de, du helbestên bi dengê Omerî 
û helbesteke keça Omerî Mehtap Yildirim 
u ji bo bavê xwe nivîsiye jî ji alî kurê 
Omerî, Dara Yildirim ve hatiye strandin. 


Helbesta kurd noqî nav newayên 
cihêreng bû 

Helbesta kurd ku di bin nîrê bêxemiyê 
de di bêdengiyeke janbar de êşikên zayînê 
dijî bi henaseyeke newayî dest bi firînê 
kir. Nûser û Helbestkar Bro Omerî çû ser 
dilovaniya xwe, lê bele helbestên wî bêtir 
jîndar bûn, ji ser rûpelên qermiçî daketin, 
bûn awaz û dilê kurdewar hembêz kirin. 

20 hunermendên kurd ên navdar ku bi 
şêweyên cuda yên wek; rock, pop, blues, 
caz û mûzîka gelêrî mûzîk pêk tînin, di 
projeyeke hevbeş a strandina helbestên 
Bro Omerî de li hev civiyan û her yek ji 
wan bi newakirin û şîrovekirina helbesteke 
Bro Omerî albûmeke ku ji du CD’yan pêk 
tê derxistin. Ev albûma ku bi navê ‘Peşk 
- Ji bo bîranîna Bro Omerî’ ji alî Kalan 
Mûzîk’ê ve hate çapkirin vê hefteyê derkete 
piyaseyê. Ji ber ku hunermmendên di pro- 
jeyê de cih digirin li bajar û welatên cuda 
yên Kurdistan, Tirkiye, Rûsya û Ewropa’yê 
bûn, tomarên albûmê jî li ewbajarên ku 
hunermend lê dijîn hatin kirin. Albûma ku 
ji alî malbata Omerî ve hate fînansekirin di 
warê projekirina helbestên kurd de yekem 
albûma mûzîka kurd e. 

Hunermendên navdar beşdar bûne 

Di vê albûma ku ji 23 stran pêk tê de 
20 kom û hunermendên navdar ên wek 
Kerem Gerdenzerî, Mehmet Atli, Tara Jaff, 
Ji koma Çarnewa Silêman, Mirady, Dodan, 
Tara Mamedova, Nîzamettîn Arîç, Sakîna 
û Anadolu Quartet, Lawje, îsa Hesen, Egîd 
Işik, Sedat Anar, Rûşen Alkar, Yekbûn, 
Ferec, Xeyal, Mehmet Akbaş, Diljen Ronî 
û Sîmîr Rûdan tê de cih digirin. Her yek ji 


van hunermendan helbesteke Bro Omerî 
bi newa kirî ye, bi şêweya mûzîka xwe 
sererast kirî ye û strandiye. Her wiha 
du helbestên bi dengê Bro Omerî ku jê 
re binesaziyeke melodîk hatiye çêkirin 
û helbesteke keça Bro Omerî Mehtap 
Yildirim ku ji bo bavê xwe nivîsiye jî ji alî 
brayê wê Dara Yildirim ve hatiye strandin 
jîheye. 

Şêweya gelêrî û rojavayî bi hev re 

Hunermend Mirady ku bi stranên 
xwe yên şêweya nûjen û rojavayî sûdê 
li pircûrehiya mûzîka kurd kiriye, piştî 
navberdayîna xebatên xwe yên taybet, bi 
vê projeya giranbûha careke din derket 
pêşberî mûzîkhezên kurd. Bi vê mebestê 
me di derbarê albûmê de bi Huner- 
mend Mirady ku yek ji wan kesan e 
ku projeyê bi rê ve birin e peyvînekê 
kir. Mirady da zanîn ku ji berê ve 
wan xwestiye ku ji bo bîranîna nûser 
û helbestkar Bro Omerî xebatekê 
pêk bînin û bi vê xwestekê re di 
sohbetên wî û kurê Bro Omerî, 

Dara Yildirim ku ji nêz ve hevalin 
de ramana pêkanîna albûmeke bi vî 
rengî derketiye holê û ew ketine nav 
hewldanan. Mirady, anî ziman ku 
wan xwestiye projeyeke ku dikare bi 
newayên mûzîkê re xweşî, grîngî û 
daxwaza Bro Omerî ya herî watedar 
a yekîtiya kurdan, hindek be jî bi vê 
albûmê pêk bînin. Mirady, derbirî 
ku ji ber xebateke pir berfireh bûye û 21 
hunermendên ku şêweyên wan ên mûzîkê 
ji hev cudatir in bi dilniyazî di projeyê 
de cih girtine, wan albûmê bi du CD’yan 
derxistiye û dom kir: “Di albûmê de 20 
hunermendên navdar û her wiha kurê 
Bro Omerî, Dara Yildirim stran strandin. 
Her hunermendekî li gor şêweya mûzîka 
xwe helbesteke Bro Omerî hilbijartin û ew 
helbest bi newa kirin. Me di CD’ya yekem 
de, stranên hunermendên ku şêweya 
mûzîka wan nêzîkî ya gelêrî ye hewand. Ev, 
hunermendên ku mûzîka xwe ya taybet jî 
bi şêweya gelîrî yan jî nêzîkî şêweya gelêrî 
pêk tînin in. Di CD’ya duyem de jî huner- 
mendên ku şêweyên mûzîka wan dişibe 
şêweyên rojavayî yên wek rock, cazz, pop û 
yên din cih digirin” 


‘Em albûnê diyariyî ruhê Bro Omerî 
dikin’ 

Di derbarê kar û xebata teknîkî de jî 
Mirady anî ziman ku li gel karekî pir 
zehmet, berfireh û tevlîhev bûye jî, ji ber 
coş û kelecana hunermendan, xebat di 
navbera 9 mehan de bi encam bûye û 
albûm derketiye. Mirady wiha dom kir: 
“Em vê albûma ku ji bo bîranîna nûser û 
helbestkar Bro Omerî’yê ku di 2007’an de 
çûye ser dilovaniya xwe, diyariyî ruhê wî 
dikin. Bi rastî jî em grîngiya helbestkarên 
xwe nizanin û em nirdariyeke şayanî wan e 
şanî wan nadin. Ev kêmasiyeke me ye. Me 
xwest wek hunermend, em dengê helbest 
û helbeskarên kurd bigihînin 
gel. Lê belê ev albûm ji me re 


de tomarên xwe kirin û ji me re şandin” 

250 mûzîkjen beşdarê albûmê bûn 

Hunermend Mirady ku hem di rêve- 
birina projeyê de cih digire û hem jî 
derhêneriya tomar û mûzîkên albûmê 
dike, balê kêşa ser hejmara mûzîkjenên ku 
di vê xebatê de cih girtine û got ku ji ber 
zêdebuna hejmara hunermendan û ji ber 
ku di gellek stûdyoyên cuda de ev xebat 
pêk hatiye, hejmara mûzîkjenên ku di vê 
albûmê de cih girtine gihîştiye 250 kesan. 
Mirady diyar kir ku ev hejmar jî dide xuya- 
kirin ku ev proje çendin projeyeke mezin û 
berfireh e. 


Helbestên 
Bro Omerî 
bi dengê 20 
hunermen- 
dan gihîşt 
notayan 


bû rehber ku di demên pêş de em projeyên 
baştir û mezintir pêk bînin. Di salên pêş 
de em dixwazin ji bo Osman Sebrî, Arjen 
Arî û helbestkarên din ên kedkar jî xebatên 
bi vî rengî pêk bînin. Dema ku me vê 
peşniyazê pêşkêşî hunermendên ku di vê 
xebatê de cih girtin kir, hemû hunermend 
pir kêfxweş bûn û şanaziya xwe anîn zi- 
man. Ji ber ku piraniya hunermendan li 
bajarên cihê yên Kurdistan, Tirkiye, Rûsya 
û welatên Ewropayê diman, berhevkirin û 
pêwendiya agahîgihandina xebatê hinekî 
zor bû, lê belê coş û kelecana wan a rûmet- 
dar hemû astengiyan deranî û albûm di 
demeke kurt ku me hêvî nedikir de qediya. 
Kerem Gerdenzerî li Moskowê, Tara Jaff li 
Londonê, Nîzamettîn Arîç li Berlînê, Silê- 
man li Parîsê û yên din jî li Stenbol, Amed, 
Wan û hin bajarên din, di studyoyên cihê 


Bro Omerî ? 

Nûser û helbestkar Dr. Bro Omerî di 
sala 1942’yan de li Gundê Çalê yê bi ser 
Nisêbînê çavên xwe li jiyanê vedike. Di sala 
1969’an de, piştî perwerdehiya pijîşkiyê 
ya ku li Fakulteya Tib’ê ya Cerrahpaşayê 
diqedîne nav demê de li Mereş, Stenbol 
û di dawî de jî li Mêrdînê pijîşkiyê dike. 

Di derba leşkerî ya 12’ê îlonê de sirgûnî 
Sînopa bajarê Tirkiyeyê yê Derya Reş 
dibe. Piştî vê bûyerê dest ji karê pijîşkiya 
dewletê berdide, vedigere Kurdistanê û 
li Qoser û Mêrdînê pijîşkiya serbest dike. 
Bro Omeriyê ku li gel helbestnûsîna xwe di 
govar û rojnameyên wek; Rewşen, Welat, 
Nûbihar, Dengê Azadî, Ronahî, Nûdem, 
Avaşîn, Jiyana Rewşan, Welatê Me û Aza- 
diya Welat de jî helbest û nivîs dinivisîne di 
sala 2007’an de diçe ser dilovaniya xwe. 

lê derfet çênebûn. Ji ber ku Kobanê di nav 
şerde bû em bi tevahî xemgîn bûn ji ber wê 
me proje dan sekinandin. Ji ber vê sedemê 
me projeyên xwe di demê pêş de ku rewş 
xweş bibe em ê bên û muzîka xwe bikin. 
Çend projeyên me henê kû dem kengê der- 
fetê bide em ê wê demê berdewam bikin. Di 
nav projeyên ku em ê bikin de di pêşerojê 
de xebata albumê jî heye. 

Cihê defê di muzîka kurdî de çi ye? 

Gava ku mirov lêkolînekê li ser amûrên 
muzîkê dike bala mirov dikşîne ku amûrên 
herî kevn yên perkûsyonê ne. Di diroka 
muzîkê de amûra herî kevn def e. Def ji 
aliyê gelek şaristaniya hatiye bi kar anîn. 
Bêjeya defê koka xwe ji zimanê îbranî dis- 
tîne berê bi navê tef, tefeg, dup dihat bi nav 
kirin di paşê jî hatiye ve astê. Def li gelek 
welatan hatiye bi kar anîn û di nav kurdan 
de cihekî wê yê pir taybet heye û li Rojhilatê 
Kurdîstanê pir bi serkeftî tê bi kar anîn. Di 
dinyayê de kesen ku di lêdana defê de heri 
navdarin ji Rojhilatê Kurdistanê ne. Di de- 
meke nêz de pirtûkek ku mamosteyê Koma 
Ahura ya Rîtim a Sami Hosseini amade 
kiriye wê bê çapkirin û li ser vê pirtûkê 
şagirtên defê dikarin bi metodek nû fêrî 
teknîk û maqamên defê bibin. Heta niha 
di navenda me de muzîka kurdî hebû û me 
muzîka îranê farisî bi kar dianî. Lê em hêdî 
hêdî muzîka xwe berfireh dikin. Anha em li 
ber muzîka kurdî, ya farisî, soranî,ermenî 
xebatan dikin. Di van xebatên me de em 
dixwazin ku muzîk tenê bi hêremekî ve 
girêdayî nemîne. Muzîka derdora Kurd- 
îstanêjî bi kar bînin. 


Li izmirê dengê defa kurdî 

Emînê Silîvî 


G ruba Muzîkê ya bi navê Koma 

Ahura ya rîtimê di sala 2013’an de 
li bajarê îzmirê bi xebatên Samî 
Hosseînî yê ji Rojhelatê Kurdîstanê hatiye 
avakirin. Komê navê xwe ji Ahura Mazda 
ji mîrê zanyariyan wergirtiye û dibêjin em 
dengê aştiyê ne û armanca me aştî ye. Def 
yan jî ku erbane di çanda Rojhilata Navîn 
de cihekî xwe yê giring heye. Muzîkjenên 
Koma Ahurayê jî haya wan ji wê bîra qedîm 
def ê heye û ritîmê didin defa xwe. Li ser 
navê Koma Ahurayê ibrahim Konaç ji Roj- 
nameya BasNûçeyê re axivî 


We li Kurdistanê konsert daye gelo? 
Hatina we ya bajarên Kurdistanê 
heye? 

Em xebatên xwe li izmirê berdewam 
dikin û em li izmirê û derdora wê beşdarî 
konsert û mîhrîcanên cur be cur bûn. Ji bo 
herêma Kurdistanê çend proje û konsertên 
ku em dixwazin çê bikin hene. Çend proje 
hebûn ku me dixwest em bên Kurdîstanê 


Koma Ahura çawa derket hole, navê 
komê ji ku tê, we kengê dest bi vê 
projeyê kir ? 

Mamosteyê Koma Ahura ya Rîtîm’ê Sami 
Hosseînî di sala 2012’an de ji Rojhilatê 
Kurdistanê hat izmirê û dest bi perwerdeya 
defê kir, bi şagirtên xweyî defê beşdarî 
çend organîzasyonan bû û bi van xebatan 
bala gel kişand ser xwe. Li ser vê yekê dest 
bi amadekarina komeke muzîkê kir. Di 
nava salekê de 8o’ê şagirtên defê perwerde 
kir. Niha jî ji bilî defê di Zanîngeha Egeyê 
di beşa Konservatuarê de li ser çêkirina 
amûran perwerdeyê dibîne. Di sala 2013’an 
jî de dest bi avakirina komê hat kirin. Dema 
ku em bên ser navê komê jî Ahura Mazda 
yanî mîrê zanyariyan di vir de mîr ne di 
wateya desthilatdariyê de ye di wateya 
hevalbendiya başiyê de ye. Ji ber vê yekê 
Ahura Mazda di heman demê de rikberiya 
xerabiyê yan jî rikbera rêzika xerabiyê ye. 

Û li gel başiyê ye. Sedema ku em ji dengê 
aşitiyê ne û armanca me ji aşitiye me ji navê 
xwe kir Ahura. 

Koma we ji çend kesan pêk tê, 
beşdarvanê koma we kî ne û hûn 
kîjan enstrûmanan bi kar tînin? 

Koma Ahura ji 15 kesan pêk tê û ev kom 
ji encama xebateka kollektîf e. Lê belê 
carcaran di konsert û şahiyan de ev hejmar 
bi beşdarbûna şagirtên mamosteyên Samî 
zêdetir dibe. Wek mînak di konserta me 
ya dawî de em 55 kes li ser dikê bûn. Em 
bi gelemperi amûrên rîtimê bi kar tînin û 


di navenda van amûran 
de def heye. Em li gora 
stranan carnaji bilî 
amûrên enstruman û 
amûrên din jî bi kar tînin. 

Di koma me da xwendek- 
ar, karker, mamoste, 
endezyar û hevalên pro- 
fesyonel yênbimuzî' 
re mijûl dibin hem 
her çîna gel bei 
me hene. Ei 

tombek,saz bi kar tînin lê 
bi taybet em li ser defê kom bûne. 


emê de 
eriya 


00 

îpro- xerabiyê yan jî 
:;Jr rikbera rêzika 

vanên xerabiyê ye. 


Hûn tenê li ser muzîka kurdî kar 
dikin? 

Em dixwazin ku kilamên erdnîgariya nêzî 
me di bingeha rîtimê de bistrên û muzîkeka 
etnîk çê bikin. Heta niha di navenda me de 
muzîka kurdî hebû û me muzîka îranê ya 
farisî bi kar dianî. Lê em hêdî hêdî muzîka 


xwe berfireh dikin. Aniha 
em li ber muzîka kurdî, li 
ser muzîka farisî, soranî, 
ermenî xebatan dikin û 
divanxebatan deem 
dixwazin ku muzîk tenê 
bi heremekê ve girêdayî 
nemîne. Em dixwazin 
muzîka derdora Kurd- 
îstanê ji bi kar bînin. Di 
navenda me de muzîka 
kurdî heye sedema vê 
jî piraniyakomameji 

kurdan pêk tê. 

Atolye û kargehên we hene? 

Ji ber ku def ji aliyê deng ve û ji aliyê 
dildariyê de bala mirovan dikşîne, em 
şîroveyên xweş dibihîzin û ev yek ji bêhtir 
qewetê dide me. Kargeha me heye, em li 
we derê karên xwe bi pêş dixin û li serê xe- 
batan dikin. Mamosteyê me Samî Huseînî 
li vir perwerdehiya defê dide. Gel ji bo ku 
di koma me de cih bigre û ferî muzîkê bibe 
aleqayek baş nîşan dide ji ber wê gelek ser- 
lêdan hene, aniha jî gelek şagirtê koma me 
hene. Xebatên me li atolyeya ku me ji bo 
amûra bingeh defê li dar xistiye berdewam 
dike û perwerdehiya dersên defê ji heye. 





















